
Sfânta Lidia a fost ucenica Sfântului apostol Pavel. Autorul sfânt al Faptelor Apo- 
stolilor ne spune că Dumnezeu 1-a deschis inima ca să ia aminte la cele grăite de 
Pavel. Sfânta Lidia rămâne model de ascultare şi împlinire a cuvântului Domnului 
pentru toţi creştinii. Biserica Ortodoxă o pomeneşte pe Sfânta Lidia cea întocmai 
cu apostolii pe 20 mai, însă Biserica Romano-catolică o cinsteşte sub numele de 
Lidia din Filipi, la data de 3 august. În calendarele luterane, e pomenită pe 27 ia- 
nuarie şi la 25 octombrie. 

traducere din limba rusă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Tropar, glas 4: L-ai imitat pe Sfântul apostol Pavel şi pe alți apostoli, propo- 
văduind despre Hristos care a înviat întregul pământ grecesc, şi ai arătat tuturor 
credincioşilor calea mântuirii, Sfântă Lidia cea întocmai cu apostolii, roagă-te lui 
Hristos Dumnezeu să mântuiască sufletele noastre. 


Alt Tropar, glas 1: Cu cuget curat pe Dumnezeu cinstind, prin Pavel primit-ai lu- 
mina harului şi cea dintâi în Filipi lui Hristos ai crezut, de Dumnezeu înțelepțită, cu 
toată casa ta. Pentru aceasta, în cântări te cinstim, Lidia din Filipi. Slavă Celui ce 
ne-a izbăvit prin tine, Slavă Celui ce lucrează prin tine, Slavă Celui ce prin tine ne- 
a dăruit cele înalte. 


Condac, glas 8: Veniţi astăzi, cu credință, la Sfânta Lidia propovăduitoarea Cu- 
vântului lui Dumnezeu, aleasă de Hristos, şi îi vom cânta laude mijlocitoarei noa- 
stre care înalţă rugăciuni pentru noi la Hristos. 

Condacul 1 
Sfântă aleasă a lui Hristos, cea întocmai cu apostolii, Sfântă Lidia, ai strălucit cu 
credință în ţara ta ca o stea strălucitoare, iar noi în această zi îți cântăm laude. Dar 
tu, care ai puterea îndrăznirii către Domnul, scoate-ne prin rugăciunile tale din toa- 
te necazurile şi durerile noastre, iar noi te chemăm cu bucurie: Bucură-te, Sfântă 
Lidia, înălțând rugăciuni calde la Dumnezeu pentru sufletele noastre! 


Icos 1 

Creatorul îngerilor și Domnul oştirilor, ştiind voia ta cea bună te-a ales din orașul 
Filipi, Sfântă Lidia, să fii o predicatoare a Evangheliei lui Hristos. Şi noi, văzând o 
asemenea bunăvoire a lui Dumnezeu pentru tine, în tandreţea inimilor noastre te 
chemăm: 

Bucură-te, aleasă pentru mărturisirea lui Hristos; 

Bucură-te, icoană trimisă de Sus a chipului smereniei soțiilor creștine; 

Bucură-te, cea ce ai iubit adevărata înţelepciune; 

Bucură-te, că pe Îngeri i-ai bucurat cu o viaţă evlavioasă; 

Bucură-te, că ai înţeles adevărurile Împărăției lui Dumnezeu; 

Bucură-te, că ai cuprins propovăduirea Evangheliei în inima ta; 

Bucură-te, că Biserica Ortodoxă străluceşte prin tine; 

Bucură-te, că numele tău este slăvit de creştinii din toată lumea; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 2 
Văzând Domnul viaţa ta cuvioasă, binecuvântată Lidia, te-a pregătit să fii vas pre- 
țios pentru primirea Duhului Sfânt, aşa că noi II strigăm: Aliluia! 


Icos 2 

Fiind luminată de Dumnezeu, înțeleaptă Lidia, ai înțeles deșertăciunea acestei lumi 
vremelnice şi cu inima ta curată ai crezut în Hristos, ascultând cuvintele Sfântului 
apostol Pavel despre Mântuitorul Înviat. Pe noi ne întăreșţi în virtuțile credinţei, cei 
care te numim astfel: 

Bucură-te, cea ce ai căutat cu sârguinţă adevărata cunoaștere a lui Dumnezeu; 
Bucură-te, căci ai înțeles adevărata credință; 

Bucură-te, uceniță credincioasă a apostolului Pavel; 

Bucură-te, încântată de duhul Evangheliei; 

Bucură-te, că ai învăţat înţelepciunea din cuvintele lui Pavel; 

Bucură-te, căci ai făcut fapte creştine; 

Bucură-te, că ai trăit pe pământ ca să faci plăcere lui Dumnezeu; 

Bucură-te, cea ce ai dobândit viaţa veşnică în Hristos; 
Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 3 

Prin puterea harului lui Hristos ai primit taina Botezului, şi după ce te-ai îmbrăcat 
în EI, ai luptat cu fapte bune, glorioasă Lidia încrezându-te în Unicul Dumnezeu 
adevărat, întărindu-te şi toate zilele cântându-I: Aliluia! 


Icos 3 

Ai avut o inimă plină de dragoste infinită, căci seminţele sfintei credinţe au rodit 
într-un pământ bun, dând roadă bogată. lar noi, fiind mișcaţi cum Domnul ţi-a des- 
chis inima miraculos pentru a accepta credinţa în EI, strigăm către tine: 

Bucură-te, că ai devenit locaşul Duhului Sfânt; 

Bucură-te, cea ce te-ai umplut de harul Lui; 

Bucură-te, cea ce ai luminat poporul Tiatirian cu lumina credinţei lui Hristos; 
Bucură-te, că ai adus multe suflete la Hristos prin propovăduirea ta; 

Bucură-te, bucurându-te acum cu locuitorii cerului; 

Bucură-te, că acum sălăşluieşti în Rai cu sfintele soţii; 

Bucură-te, căci nu-i părăseşti pe cei ce se roagă la mila ta; 

Bucură-te, că mijloceşti în durerile noastre cu rugăciunile tale; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 4 

Ai renunțat la tot pentru Domnul, neprihănită Lidia, şi după ce ai trecut pe calea 
grea a vieţii fără teamă, acum locuieşţi în lăcaşurile Raiului, cântând Domnului 
împreună cu Îngerii: Aliluia! 


Icos 4 

Domnul a spus: „Astăzi s-a făcut mântuire pentru această casă”. I-ai adus în casa ta 
pe Sfinţii apostoli Pavel, Sila, Timotei şi Luca, lăudabilă Lidia şi pacea lui Hristos 
a coborât la toţi cei care trăiau în ea. Noi te slăvim aşa: 

Bucură-te, că ai arătat dragoste pentru apostolii lui Hristos; 

Bucură-te, că ţi-ai revenit din osteneli sub acoperișul locuinţei tale; 

Bucură-te, că i-ai hrănit din ceea ce aveai; 

Bucură-te, că ai ascultat cu sârguinţă cuvintele apostolilor despre Dumnezeu Cu- 
vântul; 

Bucură-te, că l-ai imitat pe Sfântul apostol Pavel şi ai dorit să lucrezi pentru Hri- 
stos; 

Bucură-te, că ai urmat pe urmele lor calea mântuirii; 

Bucură-te, arătându-ne calea cea dreaptă spre viața veşnică; 

Bucură-te, dând pace şi binecuvântare famililor evlavioase; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 5 

Ai apărut ca o stea evlavioasă, Sfântă Lidia, când luminată de lumina lui Hristos, 
ţi-ai continuat trăirea luminoasă pe pământ, arătând calea către Hristos tuturor ce- 
lor care vor să fie mântuiți şi învățându-i să-l strige: Aliluia! 


Icos 5 

Văzându-i pe oamenii care pier în întunericul idolatriei, Domnul Atotimilostiv a 
pus paşii tăi pe urmele Evangheliei adevărului, astfel încât propovăduirea către 
neamuri a fost luminată de lumina lui Hristos şi de moştenitorii Împărăției Ceru- 
rilor. Din acest motiv, noi, primind cuvântul Evangheliei, ascultând cu atenţie, îţi 
strigăm aceste lucruri: 

Bucură-te, minunată aleasă a lui Dumnezeu; 

Bucură-te, sfântă întocmai cu apostolii; 

Bucură-te, că ai dobândit pacea lui Hristos în sufletul tău; 

Bucură-te, vestind oamenilor Împărăţia Cerurilor; 

Bucură-te, mijlocitoare călduroasă pentru noi înaintea lui Dumnezeu; 

Bucură-te, zeloasă îndrumătoare pentru mântuirea noastră; 

Bucură-te, vas plin de har dumnezeiesc; 

Bucură-te, mijlocind rugăciuni parfumate pentru noi; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 6 

Ai fost propovăduitoarea adevăratei credinţe a lui Hristos, trăind o viaţă evla- 
vioasă, Sfântă Lidia, vestind Evanghelia lui Hristos în FIlipi şi în alte oraşe şi învă- 
țându-i să Îi cânte împreună cu tine: Aliluia! 


Icos 6 

Ai fost ucenița Sfântului apostol Pavel şi ai strălucit ca o stea în țările greceșţi, 
umblând ca un felinar duhovnicesc de la răsărit până la apus, proclamând ade- 
vărurile cereşti tuturor celor care vor să trăiască cu evlavie. lar noi care dorim să 
trăim în adevărata credință, strigăm către tine: 

Bucură-te, căci ai crescut duhovniceşte prin harul lui Dumnezeu; 

Bucură-te, cea ce îi călăuzeşti pe credincioşi către Hristos pe calea mântuirii; 

Bucură-te, căci ai dobândit pacea lui Hristos Dătătorul de Viaţă, ca un diamant pre- 
țios; 

Bucură-te, căci inima ta are o comoară nepreţuită, pe lisus Hristos; 

Bucură-te, cea ce ai devenit sălaşul Duhului Sfânt; 

Bucură-te, cea ce ai împlinit poruncile lui Hristos; 

Bucură-te, căci mireasma cuvintelor lui Hristos a fost pentru tine parfumată ca un 
crin; 

Bucură-te, cea ce risipeşti întunericul răutății păgâne; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 7 

Ca să îi faci plăcere Domnului, i-ai învăţat cu sârguință pe cei nou veniţi la Hristos 
să abandoneze închinarea la idoli, să creadă în Unicul Dumnezeu adevărat și, după 
ce şi-au ridicat mintea şi inimile către Cer, să-L strige în laudă: Aliluia! 


Icos 7 

Domnul, neprihănită Lidia, te-a arătat ca un nou profesor de Ortodoxie şi învățător 
al evlaviei şi purității, ca o propovăduitoare aleasă a Evangheliei, iar acum poporul 
Său te slăveşte. Fii şi pentru noi învăţătoare şi ridică rugăciuni la Dumnezeu pentru 
cei care îți spun aceste cuvinte: 

Bucură-te, că ai aprins în inima ta o iubire nestinsă pentru Dumnezeu; 

Bucură-te, lucrătoare credincioasă a lui Hristos, care ai mers pe urmele Lui; 
Bucură-te, căci ne ţii pe calea mântuirii; 

Bucură-te, că ne faci vrednici de binecuvântări veşnice prin mijlocirea ta; 
Bucură-te, arătând lumina adevărului Evangheliei; 

Bucură-te, eliberându-ne de amăgirile păgâne; 

Bucură-te, dragoste duhovnicească, care ne încânţi simţurile cu bucuria Raiului; 
Bucură-te, atotputernică purtătoare de har, cu care ne ungi sufletul; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 8 

După ce ţi-ai terminat viaţa pământească cu evlavie, ai ajuns la odihnă cerească, 
slăvită Lidia, dar nu îi laşi pe cei care ţi se roagă cu dragoste şi credinţă, căci Dum- 
nezeu primeşte rugăciunile tale pentru noi şi ne ajuţi în necazuri şi nenorociri. De 
aceea, mulţumim pentru harul ce îl primim de la Dumnezeu care te-a mărit, şi Îi 
cântăm cu dragoste: Aliluia! 


Icos 8 

Ai îmbrățișat cu râvnă credinţa în Dumnezeu, şi slujirea ta în Biserica Domnului 
din Filipi ţi-a plăcut, aducând fecioare şi soţii evlavioase din întunericul păcatului 
la lumina minunată a Evangheliei. Pentru aceasta, de dragul hainei Botezului pe 
care ai îmbrăcat-o, îţi aducem laude cântând: 

Bucură-te, glasul lui Hristos, chemându-ne în turma Lui; 

Bucură-te, că ai luminat pe mulţi oameni cu cunoașterea adevăratului Dumnezeu; 
Bucură-te, eliberarea noastră din sclavia păcătoasă; 

Bucură-te, întărirea noastră pe calea mântuitoare; 

Bucură-te, minunată campioană a credinţei lui Hristos; 

Bucură-te, ajutor pentru cei care caută mântuirea; 

Bucură-te, frumuseţe şi laudă pentru soțiile înțelepte; 

Bucură-te, aducerea noastră la slava cerească; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 9 

Împodobită cu toate virtuțile şi întocmai cu apostolii în a vesti Evanghelia lui 
Hristos, ai trăit în comuniune cu El şi viaţa ta a fost minunată, Sfântă Lidia cea 
înțeleaptă, ascultând cu evlavie şi atingând înălțimile îngerilor, căci ai adus mulți 
necredincioşi la Hristos, căruia noi Îi strigăm: Aliluia! 


Icos 9 

Cei născuţi pe pământ nu laudă îndeajuns faptele tale, slăvita Sfântă Lidia, căci ai 
străbătut toată ţara grecească predicând despre Hristos cel Înviat, făcând minuni 
luminate. lar noi ne rugăm către tine: străluceşte raze de lumină asupra inimilor 
noastre suferinde, strigându-ți astfel: 

Bucură-te, că ai renunțat complet la lumea păcătoasă; 

Bucură-te, căci L-ai iubit pe Hristos din toată inima; 

Bucură-te, mireasmă cerească parfumată; 

Bucură-te, înnoind sufletul nostru prin harul cel ni-l aduci în dar; 

Bucură-te, vestind tuturor vestea cea bună a măreției lui Dumnezeu; 

Bucură-te, chemându-i pe toţi la cântarea slavei Domnului; 

Bucură-te, slujitoare adevărată a lui Hristos; 

Bucură-te, propovăduitoare harnică a pocăinţei,; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 10 

Trezește-i pe cei care caută mântuire, fii un ajutor puternic prin rugăciunile tale 
înaintea lui Dumnezeu, Sfântă Lidia căci prin aceasta Creatorul şi Mântuitorul no- 
stru ne va ierta toate păcatele, iar noi strigăm către EI: Aliluia! 


Icos 10 

Eşti un zid solid şi un refugiu sigur pentru toţi cei care cheamă numele tău și toţi 
cei care te iubesc şi te cinstesc, Sfântă Lidia; te rugăm să fii pentru noi acoperire şi 
protecție împotriva tuturor dușmanilor văzuţi şi nevăzuţi, şi noi îți cinstim sfânta 
amintire şi strigăm cu emoție: 

Bucură-te, alungătoarea întunericului păgân; 

Bucură-te, săditoare neobosită a Cuvântului lui Hristos pe pământ; 

Bucură-te, căci acum trăieşti veşnic în faţa celor aleşi de Dumnezeu să vieţuiască 
în ceruri; 

Bucură-te, că duci tămâia rugăciunii pentru noi la Dumnezeu; 

Bucură-te, comoara minunilor lui Hristos; 

Bucură-te, refugiu puternic creștinilor; 

Bucură-te, cea ce ai plăcut lui Dumnezeu prin viaţa ta; 

Bucură-te, rămânând credincioasă Lui până la capăt; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 11 

Te răsplătim cu un cântec de mulțumire, Sfânta Lidia, căci tu însăţi te-ai convertit 
de la pierderea veşnică la mântuire, le eşti ajutor altora şi îi aduci pe toți cu tine în 
Rai şi îi înveţi să cânte Preasfintei Treimi: Aliluia! 


Icos 11 

Cu razele strălucitoare ale minunilor strălucești şi ne luminezi inimile cu lumina 
adevărului Evangheliei, prea fericită Lidia, ca noi slăvindu-L pe Adevăratul Dum- 
nezeu să devenim moştenitorii Împărăției Cerurilor şi să ne bucurăm împreună cu 
tine şi cu toţi sfinţii. Din acest motiv, primeşte această laudă de la noi: 

Bucură-te, biserică vie a lui Dumnezeu; 

Bucură-te, slujitoare credincioasă a Preasfintei Treimi; 

Bucură-te, iubită fiică a lui Dumnezeu; 

Bucură-te, căci Sfinţii apostoli te-au învăţat credința în Adevăratul Dumnezeu; 
Bucură-te, că viaţa ta în Dumnezeu este proslăvită; 

Bucură-te, căci ai avut încredere deplină în Domnul; 

Bucură-te, încununată cu o cunună de slavă de la Dumnezeu; 

Bucură-te, plin de harul lui Dumnezeu; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 12 

Cere harul Preasfântului Duh pentru noi care alergăm la tine cu dragoste, Sfânta 
Lidia, ca fund luminaţi şi întăriți de sus, să mergem fără îndoială pe calea mân- 
tuirii care duce la Împărăţia Cerurilor, unde toţi sfinţii cântă lui Dumnezeu: Ali- 
luia! 


Icos 12 

Cântând lucrările și faptele tale multe și glorioase, în Evanghelia lui Hristos înăl- 
țându-te, te binecuvântăm, Sfântă Lidia îți cinstim cinstita amintire, îi slăvim răb- 
darea şi virtuțile şi îți lăudăm sfârșitul binecuvântat. Pentru aceasta, primeşte cu 
plăcere de la noi acest cântec dulce: 

Bucură-te, că ai purtat binecuvântarea jugului lui Hristos cu bucurie; 

Bucură-te, căci te-ai întristat cu dragoste nestinsă pentru Hristos; 

Bucură-te, împodobită cu o coroană nestricăcioasă de la EI; 

Bucură-te, că ai dobândit comoara cerească prin smerenie şi răbdare; 

Bucură-te, propovăduitoare neînfricată a credinţei creştine; 

Bucură-te, vindecătoare a bolilor psihice și fizice; 

Bucură-te, refugiu puternic creștinilor; 

Bucură-te, căci dai trăiri duhovniceşti oamenilor evlavioşi; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 13 (de 3 on) 

O, Sfântă şi neprihănită Lidia, primeşte această mică rugăciune şi ne vindecă de 
bolile psihice şi fizice, apără-ne de toți duşmanii văzuţi şi nevăzuţi şi roagă-L pe 
Domnul să ne scape de chinurile veşnice, să cântăm cu tine în Împărăţia Sa: Ali- 
luia! 


Se zice iarăşi: 


Icos 1 

Creatorul îngerilor și Domnul oştirilor, ştiind voia ta cea bună te-a ales din orașul 
Filipi, Sfântă Lidia, să fii o predicatoare a Evangheliei lui Hristos. Şi noi, văzând o 
asemenea bunăvoire a lui Dumnezeu pentru tine, în tandreţea inimilor noastre te 
chemăm: 

Bucură-te, aleasă pentru mărturisirea lui Hristos; 

Bucură-te, icoană trimisă de Sus a chipului smereniei soțiilor creștine; 

Bucură-te, cea ce ai iubit adevărata înţelepciune; 

Bucură-te, că pe Îngeri i-ai bucurat cu o viaţă evlavioasă; 

Bucură-te, că ai înţeles adevărurile Împărăției lui Dumnezeu; 

Bucură-te, că ai cuprins propovăduirea Evangheliei în inima ta; 

Bucură-te, că Biserica Ortodoxă străluceşte prin tine; 

Bucură-te, că numele tău este slăvit de creştinii din toată lumea; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 1 

Sfântă aleasă a lui Hristos, cea întocmai cu apostolii, Sfântă Lidia ai strălucit cu 
credință în ţara ta ca o stea strălucitoare, iar noi în această zi îți cântăm laude. Dar 
tu, care ai puterea îndrăznirii către Domnul, scoate-ne prin rugăciunile tale din toa- 
te necazurile şi durerile noastre, iar noi te chemăm cu bucurie: Bucură-te, Sfântă 
Lidia, înălțând rugăciuni calde la Dumnezeu pentru sufletele noastre! 


Rugăciune 


O, Sfântă Lidia cea întocmai cu apostolii care ridici rugăciuni calde pentru noi 
înaintea lui Dumnezeu. Alergăm la tine cu credinţă și dragoste şi te rugăm: fii aju- 
tătoare în toate lucrurile spre binele nostru, să ne luminăm mintea şi inima cu lu- 
mina Evangheliei lui Hristos, astfel încât să înflorim în credinţă, evlavie şi în 
iubirea pentru Domnul. 


Cere pentru noi de la Dumnezeul prea fericit tot ce este bun şi util în viața 
vremelnică şi veşnică, ca să trăim înțelepțiți de Dumnezeu aici şi să primim moş- 
tenirea binecuvântărilor veşnice în Împărăţia Cerească a lui Hristos, Dumnezeul 
nostru, căruia împreună cu Tatăl şi cu Duhul Sfânt 1 se cuvine toată slava, cinstea 
şi închinăciunea întotdeauna, acum şi pururea şi în vecii vecilor. Amin. 


Apoi: Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce eşti mai cinstită 
decât heruvimii şi mai mărită fără de asemănare decât serafimii, care fără stri- 
căciune pe Dumnezeu Cuvântul ai născut, pe tine, cea cu adevărat Născătoare de 
Dumnezeu, te mărim. 


Pentru rugăciunile Sfinţilor părinților noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 


Sursa: 

Viaţa Sfintei Lidia din Filipi 





eo) 


„Treci în Macedonia şi ne ajută.” (Faptele Apostolilor 16, 9) - este rugămintea unui 
bărbat macedonean ce i s-a arătat într-o vedenie Sfântului apostol Pavel pe când se 
afla în Troa (în timpul celei de-a doua călătorii misionare). Considerând această 
vedere glasul lui Dumnezeu, Sfântul Pavel a decis fără întârziere să treacă în 
cealaltă parte a Europei, în estul Macedoniei, în Filipi, luându-i cu sine şi pe cei 
care îl însoțeau: Timotei, Sila şi Luca. 


A debarcat în Neapoli (astăzi Kavala) și de acolo a plecat spre Filipi. În afara 
orașului Filipi și în apropiere de malurile râului Zygaktis era locul de rugăciune 
evreiesc şi acolo Sfântul Pavel a întâlnit un grup de femei muncitoare. Între aceste 
femei, adunate la râu, apostolul Pavel a propovăduit pentru prima dată în Europa 
Cuvântul Evangheliei Domnului. Femeile temătoare de Dumnezeu au ascultat cu 
atenție și cu evlavie cuvintele necunoscutului iudeu. 


Dar dintre acestea cea mai entuziasmată s-a arătat Lidia, o femeie vânzătoare de 
porfiră, din cetatea Tiatirelor, temătoare de Dumnezeu. „Acesteia Dumnezeu i-a 
deschis inima ca Să ia aminte la cele grăite de Pavel” (Faptele Apostolilor 16, 
14). În interiorul Lidiei s-a produs un cutremur. Inima ei era mereu neliniştită căci 
nu putea să se jertfească zeilor şi zeiţelor care se dedau orgiilor. Cunoscuse legea 
lui Israel care aprinsese în sufletul ei setea de al căuta pe Mesia și auzea acum 

pentru prima dată pe apostolul Pavel vorbind despre Răscumpărătorul lumii. Lidia 
a îmbrățișat fără nici o obiecție noua învățătură, a crezut în Hristos şi a mărturisit 
categoric că şi ea vrea să devină creştină. 


Și Sfântul apostolul Pavel şi-a încheiat activitatea sa misionară, iar în apele râului 
Zygaktis a botezat-o pe Lidia, prima creștină din Europa, primul membru al Primei 
Biserici Creştine din Grecia. 


Inima ei s-a umplut îndată de sentimente de recunoştinţă şi mulțumire față de cei 
care i-au deschis ochii sufletului şi invitându-i în casa sa a cerut să-i găzduiască, 
zicând: De m-aţi socotit că sunt credincioasă Domnului, intrând în casa mea, 
rămâneţi. Şi ne-a făcut să rămânem.(Faptele Apostolilor 16, 15). 


Biserica noastră ortodoxă o cinstește pe Sfânta Lidia ca pe una întocmai cu 
apostolii, iar pe locul locul sfânt al botezului ei de pe malul râului Zigakts s-a 
ridicat o bisericuţă, asemănătoare cu bazilicile paleocreștine din Filippi. 


Traducere și adaptare: Alexandra Cojocaru 
Sursa: www.saint.gr 

Sinaxar - Sfânta Lidia din Filipi - 20 mai 


SFÂNTA 
LIDIA DIN FILIPI 


20 MAI 





https://www.trinitas.tv/sfanta-lidia-din-filipi-20-mai-2/ 


i se ste 


Lucrarea misionară a Sfinţilor Apostoli nu ar fi fost posibilă și fără sprijinul 
important material pe care anumite persoane l-au oferit. Intre acestea se află şi 
Sfânta Lidia, prima creştină din Europa. 


Ceea ce cunoaștem despre Sfânta Lidia aflăm din cartea Faptele Sfinților Apos- 
tolilor. În cursul celei de-a doua călătorii misionare a apostolului neamurilor, 
Sfântul Pavel, el a ajuns în Macedonia. 


Faptele Apostolilor descriu „Pornind cu corabia de la Troa, am mers drept la 
Samotracia, iar a doua zi la Neapoli, şi de acolo la Filipi, care este cea dintâi cetate 
a acestei părți a Macedoniei și colonie romană. lar în această cetate am rămas 
câteva zile. Şi în ziua sâmbetei am ieşit în afara porții, lângă râu, unde credeam că 
este loc de rugăciune şi, șezând, vorbeam femeilor care se adunaseră. Şi o femeie, 
cu numele Lidia, vânzătoare de porfiră, din cetatea Tiatirelor, temătoare de 
Dumnezeu, asculta. Acesteia Dumnezeu i-a deschis inima ca să ia aminte la cele 
grăite de Pavel. lar după ce s-a botezat şi ea şi casa ei, ne-a rugat, zicând: De m-aţi 
socotit că sunt credincioasă Domnului, intrând în casa mea, rămâneți. Și ne-a făcut 
să rămânem.” 

A primit cuvântul credinţei, s-a botezat şi a devenit una dintre sprijonitoarele de 
nădejde ale apostolului. 


De altfel, Pavel aminteşte filipenilor în epistola ce avea să le-o trimită mai târziu 
zicând „Doar şi voi ştiţi, filipenilor, că la începutul Evangheliei, când am plecat din 
Macedonia, nici o Biserică nu s-a unit cu mine, când era vorba de dat şi de primit, 
decât voi singuri.” 


Sfânta Lidia va fi făcut după convertirea sa misiune între cetăţenii din Filipi sau în 
îndelungatele sale călătorii presupuse de comerţul pe care îl făcea. 


Ajutători și sprijinitori ai apostolilor, aceşti sfinți au contribuit la răspândirea veşti 
celei bune, a Evangheliei vieții în Hristos. 

Vieţile sfinţilor - Sfânta Lidia din Filipi 





20 mai (latin) 
20 mai (bizantin) 
(secolul 1) 


Pe când Sfântul apostol Paul, în timpul celei de a doua călătorii apostolice, se afla 
în localitatea Troas de pe ţărmul Asiei Mici, are o vedenie în care i se arată un 
bărbat macedonean şi-l roagă: „Treci în Macedonia şi vino în ajutorul nostru”. Era 
glasul lui Dumnezeu, care îl chema în Europa, căci până acum nu trecuse de 
hotarele Asiei Mici. 


Ascultător, Paul se urcă în corabie şi se îndreaptă spre Macedonia, împreună cu 
tinerii săi ucenici: Sila, Timotei şi Luca. Ajung în Portul Neapolis din Nordul Mării 
Egee şi de aici se duc în orașul Filipi, aflat în provincia Tracia, ţinut ce astăzi 
aparține Greciei. 


Misionarii lui Hristos, după ce au pus piciorul pe pământ european, au aşteptat ziua 
de sâmbătă pentru a se întâlni cu co-religionarii lor evrei; aceştia se întruneau într- 
un anumit loc pe malul râului, neavând, probabil, sinagogă, pentru a se ruga şi a 
citi câteva pagini din Sfânta Scriptură. 


„Sâmbăta ” - istoriseşte Sfântul Luca în Faptele Apostolilor - „am ieşit dincolo de 
poarta oraşului şi ne-am îndreptat spre râu, unde presupuneam că se afla un loc 
de rugăciune. Ne-am aşezat şi noi şi le-am vorbit femeilor adunate acolo. Una 

dintre ele, numită Lidia, vânzătoare de purpură !, de loc din Tiatira, femeie 
temătoare de Dumnezeu, stătea şi asculta cu atenţie. Dumnezeu i-a deschis 
inima, ca Să înţeleagă ceea ce spunea Paul. După ce a primit botezul, ea şi 
familia ei, ne-a invitat, zicând: «Dacă socotiți că sunt o credincioasă a Domnu- 
lui, veniţi şi Staţi în casa mea» ” (Fapte XVI, 11-15). 


Putem considera că Lidia se bucura de o oarecare stimă, dat fiind preţul mare al 
materialului pe care îl comercializa, şi de multă autoritate în casa ei, căci a fost 
suficientă mărturia dată de ea, pentru ca toţi să ceară botezul şi să-i rețină pe 
misionari în casa lor, ca oaspeţi de onoare. 


Apostolii lui Hristos, mergând oarecum la voia întâmplării, au realizat prima lor 
recoltă pe pământ european: botezarea femeii „temătoare de Dumnezeu”, Lidia, 
prototip şi simbol al tuturor femeilor ce vor aduce şi vor întreţine între pereţii casei 
flacăra credinţei în Hristos. Bogata negustoreasă, urmând insuflarea harului, a pus 
interesele spirituale mai presus decât cele economice, întrerupând vânzarea în 
magazin, pentru a se întâlni cu alte femei înproseuca, locul de rugăciune de pe 
malul râului Gangos. 


Lidia, recunoscătoare pentru bucuria ce i-au adus-o în suflet cuvintele apostolului 
şi harul botezului, i-a rugat cu delicată insistenţă, ba chiar i-a şi „silit” pe misionari 
să accepte ospitalitatea ei. 


Casa Lidiei devine, în felul acesta, primul centru comunitar, prima ecclesia - 
„biserică” - din Europa. Pentru comunitatea creştină din Filipi, şi probabil în- 
deosebi pentru casa Lidiei, în Scrisoarea către Filipeni, Sfântul Paul are cuvinte de 
o gingăşie mişcătoare, numindu-i pe aceştia fraţi în Hristos „mult doriţi, bucuria şi 
coroana mea”. 


Referitor la cultul Sfintei Lidia lipseşte orice informaţie, până la introducerea ei în 
Martirologiul Roman de către învățatul Baronius; dar sfinţenia Lidiei este dovedită 
în mod evident de răspunsul ei la chemarea harului dumnezeiesc. 


După un obicei din vechime, când o persoană se mută într-o altă localitate, este 
strigată de către vecini cu numele localităţii de unde a venit. E probabil că numele 
de Lidia a fost atribuit iniţial persoanelor venite din provincia vest-asiatică Lydia, 


* Purpura era o substanţă colorantă de culoare roşie închisă, obținută din sucul unor scoici; se 
folosea la vopsirea stofelor din care se confecționau haine foarte scumpe, în general, purtate de 
împărați şi demnitari, şi alte obiecte de mare preţ. 

ocupată de perşi în anul 546 înainte de Hristos. Deoarece limba vorbită de 
locuitorii de atunci este foarte puţin cunoscută, nu se poate spune nimic despre 
înţelesul cuvântului ca atare. Femeilor creştine, acest nume le aminteşte exemplul 
luminos de credinţă şi bunătate al Sfintei Lidia. 


Sursa: "Vieţile sfinţilor”, Editura Arhiepiscopiei Romano-Catolice de Bucureşti 

Arhid. Ştefan Sfarghie - Sinaxar - Sfântul mucenic Talaleu, Sfânta Lidia din 
Filipi 





Sfântul Talaleu (f 284) a trăit în părțile Libanului şi, pe lângă învăţarea Sfintelor 
Scripturi, el s-a deprins şi cu meşteşugul doctoricesc al vindecării bolilor. Avea 
multă milostivire față de săraci, pe care îi cerceta la casele lor şi îi vindeca de toate 
bolile fără a primi bani, ci mulţumindu-se ca în loc de plată să-i aducă pe oameni la 
credinţă. 


Pe când se afla în cetatea Anazarve din Cilicia şi făcea acolo tămăduire după obi- 
cei, a ieşit poruncă de la împăratul Numerian (283-284) să fie omorâţi toţi creştinii. 


Sfântul Talaleu a fost prins de păgâni şi dus în faţa dregătorului Tiberian şi pentru 
că l-a mărturisit cu îndrăzneală pe Hristos, l-au chinuit cumplit. Apoi, a fost dus în 
cetatea Egheia, unde dregătorul îl silea să se închine idolului Asclepie, pe care 
păgânii îl credeau vindecător de boli, dar sfântul l-a mărturisit pe Hristos ca 
Dumnezeu şi Doctor al tuturor. Pentru aceasta, a fost aruncat în mare, dar a ieşit de 
acolo nevătămat, purtând veşmânt alb luminat, încât cei de faţă s-au înspăimântat. 
Apoi a fost dat fiarelor sălbatice, dar nici acestea nu i-au făcut nimic. 

In cele din urmă, tiranul a poruncit ca Sfântului Talaleu să 1 se taie capul, primind 
astfel cununa muceniciei. 


= e 2 
Tot astăzi, Biserica Ortodoxă o pomeneşte şi pe Sfânta Lidia din Filipi. Aceasta a 
primit botezul în numele Preasfintei Treimi de la Sfântul apostol Pavel, pe când 
acesta propovăduia cuvintele Domnului la Filipi. 





„ȘI o femeie, cu numele Lidia, vânzătoare de porfiră din cetatea Tiatirelor, temă- 
toare de Dumnezeu, asculta. Acesteia Dumnezeu i-a deschis inima ca să ia aminte 
la cele grăite de Pavel. lar după ce s-a botezat şi ea, şi casa ei, ne-a rugat, zicând: 
De m-aţi socotit că sunt credincioasă Domnului, intrând în casa mea, rămâneți. Şi 
ne-a făcut să rămânem” (Fapte 16, 14-15). 


Pe locul sfânt unde a primit botezul Sfânta Lidia, pe malul râului Zigaktis, s-a 
ridicat o biserică asemănătoare bazilicilor paleocreșştine din Filipi. 

3 august: Sfânta Lidia, ucenica Sfântului Paul 





Pe când Sfântul apostol Paul, în timpul celei de a doua călătorii apostolice , se afla 
în localitatea Troas de pe ţărmul Asiei Mici , are o vedenie în care i se arată un 
bărbat macedonean şi -l roagă: Treci în Macedonia şi vino în ajutorul nostru . Era 
glasul lui Dumnezeu , care îl chema în Europa , căci până acum nu trecuse de 
hotarele Asiei Mici . Ascultător, Paul se urcă în corabie şi se îndreaptă spre 
Macedonia, împreună cu tinerii săi ucenici : Sila, Timotei şi Luca. Ajung în portul 
Neapolis din nordul Mării Egee şi de aici se duc în oraşul Filipi , aflat în provincia 
Tracia, ţinut ce astăzi aparţinea Greciei. 


Misionarii lui Hristos, după ce au pus piciorul pe pământ european, au aşteptat ziua 
de sâmbătă pentru a se întâlni cu co-religionarii lor evrei. Aceştia se întruneau într- 
un anumit loc pe malul râului , neavând probabil sinagogă, pentru a se ruga şi a citi 
câteva pagini din Sfânta Scriptură. 

Într-o zi de sâmbătă, istoriseşte S fântul Luca în Faptel e Apostolilor, am ieşit în 

afara porţii, lângă un râu, unde credeam că este loc de rugăciune . Așezându-ne, le- 
am vorbit femeilor care se adunaseră . O femeie cu numele Lidia , vânzătoare de 

purpură, din cetatea Tiatira, adoratoare a lui Dumnezeu, ne asculta. Acesteia 
Domnul i-a deschis inima ca să asculte cu atenţie cele spuse de Paul  . După cea 
fost botezată ea şi casa ei , ne-a invitat, zicând: Dacă aţi judecat că sunt cre - 
dincioasă Domnului, veniţi şi rămâneţi în casa mea! Și ne-a obligat să acceptăm 
(Fap 16, 13-15). 


Se pare că Lidia se bucura de o oarecare stimă şi de multă autoritate în casa ei, căci 
a fost suficientă mărturia dată de dânsa, pentru ca toţi să ceară botezul şi să-i reţină 
pe misionari în casa lor, ca oaspeţi de onoare. 


Apostolii lui Hristos, au realizat prima lor recoltă pe pământ european: Porezarea 
femeii temătoare de Dumnezeu, Lidia, prototip şi simbol al tuturor femeilor care 
vor aduce şi vor întreţine între pereţii casei flacăra credinţei în Hristos. 


Lidia, recunoscătoare pentru bucuria ce i -au adus-o în suflet cuvintele a postolului 
şi harul botezului, i-a rugat cu delicată insistenţă, ba chiar i-a şi silit pe misionari să 
accepte ospitalitatea ei. Casa Lidiei devine, în felul acesta , primul centru co- 
munitar, prima ecclesia, biserică din Europa. 


Pentru comunitatea creştină din Filipi , şi probabil îndeosebi pentru casa Lidiei , în 
Scrisoarea către Filipeni, Sfântul Paul are cuvinte de o gingăşie mişcătoare. 


Referitor la cultul Sfintei Lidia lhpseşte orice informaţie , până la introducerea ei în 
Martirologiul Roman de către învățatul Baronius .. Insă sfinţenia Lidiei este 
dovedită în mod evident de răspunsul ei la chemarea harului dumnezeiesc. 


Rugăciune 


Sfântă Lidia, tu care te -ai învrednicit să primeşti harul convertirii la întâlnirea cu 
apostolul Paul, te rog și eu astăzi, să mijloceşti pentru mine harul de a-mi deschide 
inima la şoaptele Duhului Sfânt care mă cheamă | a convertire şi să devin astfel un 
lăcaş vrednic de Domnul. Amin. 

Sfânta Lidia din Tiatira, sec. ] 





A trăit în primul secol. Nu există nici o certitudine dacă Lidia a fost cu numele său 
sau mai degrabă cu originile sale. S-a născut în Tiatira, cetate a Lidiei, o regiune 
din Asia Mică. A trăit la Filipi, în Macedonia şi nu se ştie dacă aceasta a fost 
necăsătorită sau căsătorită. A făcut comerț cu purpură şi a avut astfel o poziţie 
socială şi economică importantă. Afacerile nu au împiedicat-o să se dedice chiar 
spiritului. Aparţinea „temătorilor de Dumnezeu”, acei păgâni, care s-au convertit la 
credinţa iudeilor. 


Până când ea s-a întâlnit cu Paul din Tars, în prima sa misiune în Europa. Episodul 
este povestit în Faptele Apostolilor: Sfântul Paul a venit la Filipi cu Timotei, Silas 
şi Luca. Atunci s-a convertit Lidia şi urmând exemplul său toţi membrii familiei au 
cerut să fie botezați. Prima ucenică a lui Paul, Lidia i-a primit în casa ei, pe Sfântul 
Paul şi pe însoțitorii săi pe tot timpul misiunii. În acele zile de predică a Sfântului 
Paul au existat convertirii şi s-a format o comunitate de creştini crezând în 
Evanghelie. În casa Lidiei s-a născut prima Biserica fondată în Europa de Sfântul 
Paul din Tars. 


Cuvântul Domnului - Primele convertiri la Filpi 


„Imbarcându-ne de la Troas, ne-am dus direct în Samotracia, iar a doua zi, la 
Nea-poli şi, de acolo, la Filipi, care este o cetate importantă în ținutul Mace- 

doniei, o colonie. În cetate am rămas câteva zile. Într-o zi de sâmbătă, am ieşit în 
afara porții, lângă un râu, unde credeam că este loc de rugăciune. Aşezându-ne, 
le-am vorbit femeilor care se adunaseră. O femeie cu numele Lidia, vânzătoare 
de purpură, din cetatea Tiatira, adoratoare a lui Dumnezeu, ne asculta. Acesteia 
Domnul i-a deschis inima ca să asculte cu atenţie cele spuse de Paul. După ce a 
fost botezată ea și casa ei, ne-a invitat, zicând: „Dacă aţi judecat că sunt 
credincioasă Domnului, veniţi şi rămâneţi în casa mea!” Și ne-a obligat să 
acceptăm ” (Faptele Apostolilor 16,11-15). 


Sfânta Lidia, ucenica Sfântului Paul (sec. 1) 


Pe când Sfântul apostol Paul, în timpul celei de a doua călătorii apostolice, se afla 
în localitatea Troas de pe ţărmul Asiei Mici, are o vedenie în care i se arată un 
bărbat macedonean şi-l roagă: „Treci în Macedonia şi vino în ajutorul nostru”. Era 
glasul lui Dumnezeu, care îl chema în Europa, căci până acum nu trecuse de 
hotarele Asiei Mici. Ascultător, Paul se urcă în corabie şi se îndreaptă spre 
Macedonia, împreună cu tinerii săi ucenici: Sila, Timotei şi Luca. Ajung în Portul 
Neapolis din Nordul Mării Egee şi de aici se duc în oraşul Filipi, aflat în provincia 
Tracia, ţinut ce astăzi aparţine Greciei. 


Misionarii lui Hristos, după ce au pus piciorul pe pământ european, au aşteptat ziua 
de sâmbătă pentru a se întâlni cu co-religionarii lor evrei; aceştia se întruneau într- 
un anumit loc pe malul râului, neavând, probabil, sinagogă, pentru a se ruga şi a 
citi câteva pagini din Sfânta Scriptură. 


„Sâmbăta” - istoriseşte Sfântul Luca în Faptele Apostolilor - „am ieşit dincolo de 
poarta oraşului şi ne-am îndreptat spre râu, unde presupuneam că se afla un loc de 
rugăciune. Ne-am aşezat şi noi şi le-am vorbit femeilor adunate acolo. Una dintre 
ele, numită Lidia, vânzătoare de purpură, de loc din Tiatira, femeie temătoare de 
Dumnezeu, stătea şi asculta cu atenţie. Dumnezeu i-a deschis inima, ca să înţeleagă 
ceea ce spunea Paul. După ce a primit botezul, ea şi familia ei, ne-a invitat, zicând: 
«Dacă socotiți că sunt o credincioasă a Domnului, veniţi şi staţi în casa meay” 
(Fapte XVI, 11-15). 


Putem considera că Lidia se bucura de o oarecare stimă, dat fiind preţul mare al 
materialului pe care îl comercializa, şi de multă autoritate în casa ei, căci a fost 
suficientă mărturia dată de ea, pentru ca toţi să ceară botezul şi să-i rețină pe 
misionari în casa lor, ca oaspeţi de onoare. 

Apostolii lui Hristos, mergând oarecum la voia întâmplării, au realizat prima lor 
recoltă pe pământ european: botezarea femeii „temătoare de Dumnezeu”, Lidia, 
prototip şi simbol al tuturor femeilor ce vor aduce şi vor întreţine între pereţii casei 
flacăra credinţei în Hristos. Bogata negustoreasă, urmând insuflarea harului, a pus 
interesele spirituale mai presus decât cele economice, întrerupând vânzarea în 
magazin, pentru a se întâlni cu alte femei în proseuca, locul de rugăciune de pe 
malul râului Gangos. 


Lidia, recunoscătoare pentru bucuria ce i-au adus-o în suflet cuvintele apostolului 
şi harul botezului, i-a rugat cu delicată insistenţă, ba chiar i-a şi „silit” pe misionari 
să accepte ospitalitatea ei. Casa Lidiei devine, în felul acesta, primul centru 
comunitar, prima ecclesia - „biserică” - din Europa. 


Pentru comunitatea creştină din Filipi, şi probabil îndeosebi pentru casa Lidiei, în 
Scrisoarea către Filipeni, Sfântul Paul are cuvinte de o gingăşie mişcătoare, 
numindu-i pe aceştia fraţi în Hristos „mult doriţi, bucuria şi coroana mea”. 


Referitor la cultul Sfintei Lidia lipseşte orice informaţie, până la introducerea ei în 
Martirologiul Roman de către învățatul Baronius; dar sfințenia Lidiei este dovedită 
în mod evident de răspunsul ei la chemarea harului dumnezeiesc. 


După un obicei din vechime, când o persoană se mută într-o altă localitate, este 
strigată de către vecini cu numele localităţii de unde a venit. E probabil că numele 
de Lidia a fost atribuit iniţial persoanelor venite din provincia vest-asiatică Lydia, 
ocupată de perşi în anul 546 înainte de Hristos. Deoarece limba vorbită de 
locuitorii de atunci este foarte puţin cunoscută, nu se poate spune nimic despre 
înţelesul cuvântului ca atare. Femeilor creştine, acest nume le aminteşte exemplul 
luminos de credinţă şi bunătate al Sfintei Lidia. 

Cum şi-a creștinat Sfânta Lidia întreaga familie - „Toate le pot întru Hristos, 
Cel care mă întăreşte” 





Astăzi, unii dintre noi, care ne-am dedicat misiunii creştine, purtăm o mască ce îi 
îndeamnă pe oameni să ne aclame, să ne felicite pentru munca pe care o facem şi 
pentru prinosul nostru. În antiteză cu aceștia, familia noastră nu este provocată, nici 
măcar încântată de munca şi sacrificiul nostru pentru semenul nostru. De ce? 
Pentru că omul cu mască nu poate să-şi convingă şi să-şi cucerească propria 
familie. Nu face din sinele său un exemplu pentru a fi imitat, ci pentru a fi evitat, 
iar acest lucru are ca rezultat de multe ori faptul că noi devenim spini în relația 
familiei noastre cu Dumnezeu. 


SR 5 e 


Sfântul apostol Pavel a fost un „vas ales” (Fapte 9, 15) care a purtat numele 
Domnului în faţa neamurilor. Cum să se opună invitației bărbatului macedonian 
trimis de Dumnezeu (Fapte 16, 9)? A făcut ascultare și a fost găsit predicând în 
Neapoli, Macedonia şi în oraşul lui Filip, astăzi zona Kavala. Cu primii paşi ai 
apostolului neamurilor în Europa, începuturile propovăduirii Evangheliei lui lisus 
Hristos la străini, primele raze ale virtuţilor, ca dreptatea, egalitatea, solidaritatea şi 
dragostea, au început să se întrevadă. 


In timpul acela era o femeie neprihănită şi cu bune intenții, numită Lidia, care 
respingând dumnezeii mincinoşi ai neamurilor - zei care au fost creați pentru a 

acoperi, la început, mai apoi pentru a cultiva păcatele oamenilor - se găsea în 
sinagogă dorind să înveţe cu multă râvnă despre Adevăratul Dumnezeu. Il auzise 
pe Sfântul Pavel cum oferea soluţii pentru impasurile vieţii. 


Lidia îşi exprimase dorinţa de a se boteza cu botezul creştin, pentru că „Dumnezeu 
i-a deschis inima” (Fapte 16, 14). Faptul acesta descoperă necesitatea intenției, 
element absolut necesar pentru fiecare om pe care îl interesează să cunoască cre- 
dinţa. Lidia a fost botezată (Fapte 16, 15), dar nu doar ea. A fost condusă spre 
Taina Botezului, prin îndemnurile și exemplul viu al Lidiei, „toată casa ei” (Fapte 
16, 15). Cu siguranţă că dascălul ei, Pavel, îi va fi aprins inima, povăţuind-o la fel 
ca pe Timotei. 


Inflăcărarea Lidiei, exemplul ei, dragostea ei curată, fără fățărnicie, faţă de Dumne- 
zeu au fost mărturia necesară care a condus întreaga ei familie la credință. 


Astăzi, unii dintre noi, care ne-am dedicat misiunii creştine, purtăm o mască ce îi 
îndeamnă pe oameni să ne aclame, să ne felicite pentru munca pe care o facem şi 
pentru prinosul nostru. În antiteză cu aceștia, familia noastră nu este provocată, nici 
măcar încântată de munca și sacrificiul nostru pentru semenul nostru. De ce? 
Pentru că omul cu mască nu poate să-şi convingă şi să-şi cucerească propria 
familie. Nu face din sinele său un exemplu pentru a fi imitat, ci pentru a fi evitat, 
iar acest lucru are ca rezultat de multe ori faptul că noi devenim spini în relația 
familiei noastre cu Dumnezeu. 


Destul de mulţi oameni sunt aceia care se întreabă: Ce este mai corect să fac? Să- 
mi ascund patimile mele, prefăcându-mă sau să le fac cunoscute, cu riscul de a-i 
scandaliza pe fraţii mei? Aceasta nu poate să fie decât dilema iraţionalului sau mai 
bine zis a satanei. Dacă aplici prima variantă, cu ce te vei deosebi de saducheii sau 
de fariseii pe care Domnul i-a mustrat cu acele înfricoșătoare vai-uri? Pe de 
cealaltă parte, dacă produci sminteală chiar şi unuia dintre fraţii tăi prea mici, nu 
este mai bine să-ți legi o piatră de gât şi să te arunci în mare? Răspunsul nu are nici 
o legătură cu dilema aceasta. Cu toate acestea, răspunsul se găseşte foarte limpede 
în Evanghelie: Să tai patimile tale. Să te lupţi, să te sacrifici şi să le tai. Şi dacă te 


sare hei 


le pot întru Hristos, Cel care mă întăreşte” (Filipeni 4, 13). 


Dragostea pentru misiunea creştină la neamuri are ca punct de plecare dragostea 
pentru Hristos, în a Cărui Persoană întâlnim dintru-nceput pe membrii familiei 
noastre, pe vecinii noştri, pe oamenii cu care ne vedem des în viaţa de zi cu zi şi, 
mai apoi, pe oamenii de pretutindeni ai pământului. 

Dumitru Cobzaru de la Catedrala Mitropolitană Cluj-Napoca - Sfânta Lidia 
din Filipi 





S-a pomenit, precum aţi auzit mai înainte, numele Sfintei Lidia din Filipi, con- 
siderată cea dintâi creştină de pe continentul european. Ea a fost botezată de 
Sfântul apostol Pavel, iar această cetate se află undeva în Macedonia. 


Din cartea Faptele Apostolilor a Sfintei Scripturi, aflăm câteva amănunte despre ea 
ŞI viaţa ei, iar, mai mult decât atât, aceste versete pe care am să vi le citesc acum 
reprezintă unul din temeiurile pentru care noi ne botezăm copiii încă din pruncie. 


lată ce ne spune cartea Faptele Apostolilor, capitolul 16, şi am să vă citesc de la 
versetul 11: „Pornind noi deci de la Troa, am mers de-a dreptul la Samotracia, 
iar a doua zi, la Neapoli, şi de acolo, la Filipi, care este cea dintâi cetate a acestei 
părți a Macedoniei, şi colonie. Iar în această cetate am rămas câteva zile. Și în 
ziua Sâmbetei am ieşit în afara porții, lângă râu, unde am presupus că se fac 
rugăciuni; şi, şezând, le grăiam femeilor care se adunaseră. Și o femeie cu 
numele Lidia, vânzătoare de porfiră din cetatea Tiatirelor, cinstitoare de 
Dumnezeu, asculta. Acesteia Dumnezeu i-a deschis inima să ia aminte la cele 
grăite de Pavel. lar după ce s-a botezat, şi ea şi casa ei, ne-a rugat, zicând: 
«Dacă voi m-aţi socotit că-l sunt credincioasă Domnului, intraţi în casa mea şi 
rămâneţi». Și ne-a silit. ” (FA 16, 11-15) 

lată câteva amănunte din viaţa Sfintei Lidia din Filipi. Făcea negustorie, vindea 
porfiră, era preocupată de viaţa duhovnicească; se pare că în locul respectiv nu era 
sinagogă şi, atunci, iudeii ieşeau în afara cetăţii ca să se roage în zi de sâmbătă. 


A fost botezată ea, iar temeiul scripturistic pentru botezul copiilor este în această 
frază: „a fost botezată ca şi toată casa ei”. Ce înseamnă toată casa ei? Toată casa ei 
înseamnă, probabil, soţul, dar cel mai sigur, copilaşii ei şi, tot aşa, probabil, slugile 
ei, pentru că încă ne aflăm într-o epocă a sclavagismului. Deci, casa Lidiei 
înseamnă familia ei, printre care copilaşii ei. 


Aflăm, în acelaşi capitol, mai departe, dacă veţi citi capitolul 16 din cartea Faptele 
Apostolilor, că Sfântul apostol Pavel a fost închis, pentru o noapte, din cauza 
faptului că a vindecat o tânără, care avea duh pitonicesc, ghicea, iar stăpânii ei 
făceau foarte mulți bani pe acest „dar” diavolesc pe care-l avea tânăra, care i-a 
urmat pe Sfinţii Apostoli şi striga după ei că sunt oamenii lui Dumnezeu şi că ei 
spun adevărul. Și, la un moment dat, Sfântul apostol Pavel, săturându-se de 
insistenţele acelei femei, a vindecat-o, a scos duhul afară din ea, iar stăpânii ei s-au 
supărat, pentru că şi-au pierdut afacerea şi atunci i-au pârât la dregători, iar aceştia, 
după ce i-au bătut, i-au băgat în temniţă. În temniţă, se întâmplă un cutremur, se 
desfac legăturile de pe deţinuţi, nu numai de pe Sfântul apostol Pavel şi de pe cei 
care-l însoțeau, ci de pe toţi cei care erau în temniţă, iar temnicerul era cât pe ce să 
se sinucidă, crezând că oamenii au fugit din temniță. Sfântul apostol Pavel îl 
salvează şi îi spune că toţi sunt la locul lor, să nu-şi ia viaţa. Temnicerul îl scoate 
afară din temniţă pe el, dar şi pe Sila şi pe ceilalți, şi îi duce la casa lui, ascultă 
cuvântul Sfântului apostol Pavel; se botează el şi toată casa lui, ne spune Sfânta 
Scriptură, prin casa lui înțelegând, bineînţeles, soția, copiii lui şi, apoi, slugile lui. 
A doua zi, temnicerul primeşte veste, de la mai marii cetăţii, să le dea drumul, 
pentru că nu aflaseră în ei nicio vină, însă Sfântul Apostol Pavel refuză să plece din 
închisoare până nu vin cei care l-au acuzat şi l-au bătut, care să recunoască faţă de 
toată lumea că este nevinovat, iar aceasta a făcut-o în virtutea faptului că era 
cetățean roman. Sfântul apostol Pavel era iudeu, dar, în acelaşi timp, era şi cetăţean 
roman, de aceea, atunci când a fost judecat şi condamnat la moarte, el a trebuit să 
fie dus la Roma. 


Aşadar, iată, aflăm din paginile Sfintei Scripturi, temeiul practicii Bisericii noastre 
strămoşeşti de a boteza copiii din pruncie. Oricum, există aici o frază care ar trebui 
să ne rămână la suflet fiecăruia dintre noi: „Şi o femeie cu numele Lidia, 
vânzătoare de porfiră din cetatea Tiatirelor, cinstitoare de Dumnezeu, asculta. 
Acesteia Dumnezeu i-a deschis inima să ia aminte la cele grăite de Pavel”. 

Fie ca şi nouă să ne deschidă inima şi să luăm aminte! Amin! 


Dumitru Cobzaru, Predică de la Catedrala Mitropolitană din Cluj-Napoca, 19 
mai 2017 

Pr. Eugeniu Rogoti - Prima creştină din Europa 





20 mai 2016 


Astăzi, 20 mai, Biserica Ortodoxă săvârşeşte pomenirea Sfintei Lidia din Filipi, 
cea care a fost prima dintre locuitorii Europei geografice care au ascultat cuvântul 
Evangheliei propovăduit de Sfântul apostol Pavel. Autorul sfânt al Faptelor 
Apostolilor ne spune că Dumnezeu i-a deschis inima ca să ia aminte la cele grăite 
de Pavel. Sfânta Lidia rămâne model de ascultare şi împlinire a cuvântului 
Domnului pentru toţi creştinii. 


După ce L-a văzut pe Mântuitorul Hristos, Cel răstignit şi înviat, Saul din Tars 
devine Pavel prin botez, iar mai târziu începe să propovăduiască Vestea cea bună 
tuturor neamurilor, începând cu conaţionalii săi care se aflau în diferite oraşe ale 
Imperiului Roman. 


În Cartea Faptele Apostolilor ni se relatează, în capitolul al 16-lea, că din Asia 
apostolul neamurilor a plecat spre Filipi, în Macedonia, în urma unui vis minunat 
care-l îndemna spre ceea ce numim noi astăzi Europa, din punct de vedere 
geografic. Atunci însă nu era o astfel de delimitare, toate fiind regiuni ale măreţului 
imperiu condus de la Roma. 

Odată coborât din corabie, Sfântul Pavel a poposit în prima colonie romană de pe 
teritoriul Macedoniei. În prima zi de sâmbătă, când evreii se rugau în afara cetăţii, 
Sfântul Pavel a găsit după poartă câteva femei, cărora a început să le vorbească 
despre Hristos. Doar una dintre acele femei, şi anume Lidia, vânzătoare de porfiră 
din cetatea 'Tiatirelor, asculta cele spuse de Pavel. Aici ne spune autorul că 
Dumnezeu i-a deschis inima ca Să ia aminte la cele grăite de Pavel” (Faptele 
Apostolilor 16, 14). După aceea, fiind convinsă şi mişcată de propovăduire, Lidia 
se botează, împreună cu toţi ai casei ei, iar în casa ei se formează prima comunitate 
creştină europeană. 


Acolo, în Filipi, misionarii călători Pavel şi Sila s-au confruntat cu o problemă care 
s-a soldat cu închiderea lor în închisoare. După ce au ieşit în mod miraculos de 
acolo şi Pavel a spus judecătorului că este cetăţean roman, au mai mers o dată la 
casa Lidiei, unde era biserica din Filipi, şi-au luat rămas bun şi au plecat în 
continuarea călătoriei lor misionare. 


În Scriptură nu se mai spune nimic despre Lidia, dar Tradiţia a păstrat vie memoria 
acelei case în care a luat naştere prima comunitate creştină europeană, precum şi 
locul botezului acestei femei credincioase, pe malul râului din apropiere, unde a 
fost construită o bisericuţă, care în starea ei actuală aminteşte de o bazilică 
paleocreştină. 


Sfânta Lidia era din Tiatira, Asia Mică (orăşelul Al-Hissar din Turcia de astăzi), şi 
purta numele vestitei cetăți din această zonă. Biblia ne spune despre ea era 
vânzătoare de purpură şi putem deduce că făcea aceasta împreună cu soţul ei, căci 
aşa erau atunci vremurile. Negustorii aveau zeitățile pe care le considerau pro- 
tectoare şi probabil de aceea vorbele lui Pavel i s-au părut interesante Lidiei. 


Putem de asemenea presupune că era evreică, din naştere sau convertită, pentru că 
ieşise împreună cu alte femei în ziua sâmbetei în afara cetăţii, într-un loc con- 
siderat de rugăciune. 


În calitatea ei de negustor, mai putem presupune că ştie mai multe limbi, printre 
care greaca şi ebraica, pentru că altfel nu ar fi putut vorbi cu clienţii şi nu s-ar fi 
putut ruga după Legea lui Moise. De asemenea, pentru că femeile acestea mergeau 
în afara oraşului, pe malul unui râu, pentru ca să-şi poată spăla ritualic mâinile într- 
o apă curgătoare, mai tragem concluzia că în Filipi nu era o sinagogă, fiind 
probabil puţini evrei acolo. 

Femeile i-au ascultat deci cu interes pe Pavel, Sila şi Timotei, iudei care veniseră 
spre ele cu salutul „Pacea să fie peste voi!” Doar una dintre ele, Lidia, a fost mai 
receptivă şi a primit mesajul Evangheliei despre mântuirea care vine prin lisus 
Hristos. 


După ce a plecat Pavel din Filipi, Lidia, temnicerul, casnicii lor şi mulți alții care 
au auzit despre cele întâmplate s-au botezat, devenind creştini. 


Mai târziu, Sfântul Pavel le va scrie una din cele mai călduroase epistole, adre- 
sându-le prețuirea şi dragostea lui şi avertizându-i de pericolele căderii din cre- 
dinţă. În această epistolă apostolul neamurilor vorbeşte despre chenoza sau smerita 
Întrupare a Fiului lui Dumnezeu pentru mântuirea oamenilor. 


Sfânta Lidia, model pentru femeia creştină contemporană 


Pe parcursul veacurilor, atât memoria Lidiei, cât şi a comunităţii din Filipi a rămas 
vie în conştiinţa Bisericii. Acest lucru s-a întâmplat mai ales în zona în care au 
propovăduit creştinii botezați de Pavel, adică în regiunea cetăţii romane Filipi, 
aproape de oraşul grecesc contemporan Kavala, aflat pe malul Mării Egee, în nord- 
estul ţării. Astfel, începând cu anul 1958, în partea de nord a Greciei, atât în jurul 
Tesalonicului, dar şi mai spre est, a luat ființă asociaţia creştină „Aghia Lidia”, 
care are mulţi membri femei şi care face misiune în societatea contemporană. 


Această asociaţie are astăzi un post de radio creştin ortodox, o revistă lunară în 
care dezbate probleme de credinţă, familie şi societate, editură care scoate cărți şi 
reviste cu conţinut creştin ortodox. 


Pe lângă activitățile editoriale, asociaţia mai organizează anual tabere pentru copii. 
Cei mici îşi petrec o perioadă din timpul de vară într-o atmosferă de comunitate 
creştină, cu sfaturi de la preot şi participând mai des la slujbe. Sigur că din tabere 
nu lipsesc nici jocurile şi voia bună! 


Astfel, moştenirea Sfintei Lidia, prima creştină şi misionară din această regiune a 
nordului Greciei, în care se află astăzi Sfântul Munte Athos, a rămas vie şi 
continuă să lucreze. 


Propovăduirea Sfintei Lidia continuă şi astăzi, cu mijloace moderne, mai ales prin 
intermediul postului de radio „Lidia din Tiatira”, înfiinţat în anul 1993, care poate 
fi ascultat atât în Grecia, la aparatele radio, cât şi pe internet, pe site-ul postului. 

Mirela Barbă - Sfânta Lidia a fost prima femeie creştină din Europa 





2 aug. 2015 


Sfânta Lidia a fost ucenica Sfântului apostol Pavel. Biserica Ortodoxă o pomeneşte 
pe Sfânta Lidia cea întocmai cu apostolii pe 20 mai, însă Biserica Romano-catolică 
o cinsteşte sub numele de Lidia din Filipi, la data de 3 august. În calendarele 
luterane, e pomenită pe 27 ianuarie şi la 25 octombrie. 


Potrivit scrierilor religioase, Sfânta Lidia era negustoreasă de purpură, din cetatea 
Tiatirelor. Regiunea era renumită pentru populația formată din vopsitori de ma- 
teriale textile, iar purpura era unul dintre cei mai puternici pigmenţi roşii, utilizat 
numai de către cei foarte bogaţi la vremea aceea. 


Sfânta Lidia e întocmai cu apostolii 


Când Sfântul apostol Pavel a ajuns, în peregrinările sale de propovăduire a 
credinţei creştine, la Filipi, s-a oprit la un râu. Acolo, a văzut un grup de femei 
muncitoare, cărora le-a vorbit despre lisus Hristos. Prima botezată dintre acele 
femei a fost tocmai temătoarea de Dumnezeu Lidia, care i-a şi oferit găzduire 
apostolului Pavel pe perioada cât a poposit în regiune. 


XP PP PP IP IP 3 3 II II II 2 2 E E E XX 
Xp PP E IP IP 3 E II II II 2 IE E E E XX 


Ar De Dr dr dr De Dr dr dr Dr Dr dr dr dr dr dr dr De de dr dr Ar A A 


Die De de Dr Ar Dr De De De Dr De Dr Dr de De De De De Ar Dr dr de de dr dr 


Filipi este unul dintre oraşele renumite, de răsunet, din Macedonia de azi, înfiinţat 
cu peste 350 de ani înainte de Hristos. Este locul în care Sfantul apostol Pavel a dat 
naștere primei comunități creştine din Europa, Sfânta Lidia fund prima femeie 
creștinată dintre aceştia. 


Aproape de locul unde a fost botezată Sfanta Lidia, se află acum o biserică, unde 
oamenii vin şi se roagă pentru cele mai diverse probleme. 


Se spune că Sfânta Lidia ar fi şi protectoarea femeilor negustorese. 

Lidia Popiţa Stoicescu - Muceniţa Lidia de la Filipi 





14 mai, 2021 


Prin definirea spațiului geografic numit Macedonia, apostolul Pavel ni se relevă ca 
personaj real, istoric. Undeva, pe linia orizontului, ca o ilustrație din cărțile de 
şcoală a celor afirmate de Copernic, că pământul e rotund, o corabie se înfiripă 
treptat. Un vârf de catarg, apoi prova şi... Dar dacă te-ai hotărât, poate, să-l aştepţi 
pe „Apostolul neamurilor” să sosească din Troia şi să pună piciorul încălțat în san- 
dale pe pământul Eladei, atunci închide ochii în clipa în care corabia mai stă încă 
pe linia orizontului. Apoi ia-o încet, pe jos, „apostoleşte”, pe artera principală a 
Cavalei, străvechiul drum comercial care, din secolul 1 î.Hr., lega pe uscat Apusul 
de Răsărit: Calea Egnatia. Pe ea a mers apostolul Pavel, însoțit de ucenicii săi, 
Timotei şi Sila, către inima Macedoniei. 


Istoria oraşului Filipi începe în secolul 4 î.Hr., în timpul glorioaselor domnii ale lui 
Filip al II-lea şi apoi a fiului său, Alexandru cel mare. În Antichitate, regiunea care 
cuprinde oraşul Filipi se numea Tracia. Era locuită de războinicele triburi tracice. 
Vrând să-şi asigure frontiera de est a Macedoniei, Filip se luptă cu tracii, îi învinge 
în bătălia de la Amfipolis (357 î.Hr.), iar în anul 356 î.Hr. întemeiază oraşul. 
Regatul său atinge malurile Bosforului. Astfel, oraşul Filipi va fi adesea punctul de 
plecare a cuceririlor lui Alexandru cel mare în Asia, prilej fericit pentru civilizația 
greacă de a păşi pe continentul vecin. Aşa s-a născut acel fenomen miraculos 
pentru istoria civilizației cunoscut sub numele de elenism. Limba greacă devine o 

limbă de circulaţie universală, iar cultura, arta, filosofia vechilor greci prind rădă- 
cini în Asia Mică. 


Dar iată că vectorul istoriei cunoaşte şi o direcţie inversă. Dinspre Asia Mică, 
Mesopotamia, ludeea, mai ales, va radia spre Occident înnoirea spirituală, prin 
mâna întinsă de Dumnezeu-Tatăl omenirii, spre mântuire. Jertfa Fiului Omului, 
învăţătura Lui şi făgăduinţa vieţii veşnice vor surpa templul cel vechi şi îl vor 
înălța pe cel nou: Biserica creştină. În sens invers, dar firesc dacă ne raportăm la 
fenomenologia cosmică, deci de la Răsărit spre Apus, noua religie, circumscrisă 
Evangheliilor şi propovăduită de apostoli şi ucenici, cucereşte cu „arma” cu- 
vântului şi a faptei celei folositoare aproapelui, izvorâtă din iubire, bătrâna Europă, 
începând cu Macedonia şi chiar cu oraşul Filipi! 


Oare totul se petrece acum sau în urmă cu aproape 2000 de ani? Apostolul Pavel e 
un om aproape bătrân, către 60 de ani, mic de statură, gârbovit, cu capul pleşuv şi 
barba mare, bogată. Are o înfăţişare deloc atrăgătoare, în plus, marcată de o sufe- 
rinţă ascunsă („un bold în trup”). Aşa îl înfăţişează primul „portret” de pe o placă 
de pământ ars, din sec. 6 d.Hr. (păstrată în Muzeul „Benaki” de la Atena), sau 
fragmentul de opaiţ, descoperit, tot la Atena, de Şcoala Americană de Arheologie. 
Nimic din această făptură chinuită, adunată în sine, aparent chiar ursuză, nu-l 
exprimă pe subtilul teolog şi împătimitul propovăduitor al adevărului lui Hristos, 
care i-a fost revelat pe drumul Damascului. Mai evident este omul deprins cu 
munca fizică - stăpâneşte bine meşteşugul țesutului pânzei de cort din păr de capră 
şi chiar pe acela al alcătuirii cortului, pe care îl vădesc mâinile puternice şi trudite. 
Doar glasul, adânc, pătrunzător, dă vorbelor reverberaţie de clopot. Ştie să mângâie 
şi să certe, să poruncească şi să se roage. 


Ochii lor, osteniţi de lumina orbitoare a soarelui, cercetează oraşul din dreapta şi 
din stânga Căii Egnatia. Se retrag la umbra unui smochin bătrân şi desfac merindea 
frugală. Treptat, oraşul se dezmorțeşte. Negustorii îşi scot tarabele cu mărfuri în 
strada mare şi îmbie cu glasuri stridente cumpărătorii. O împrejmuire rotundă, 
marcată cu blocuri mari de piatră cioplită, fără acoperiş, le atrage atenţia. Clipo- 
citul unei ape se aude foarte aproape. Râul Angista curge limpede peste pietrele 
rotunjite de valuri. Se ştie că, după ritual, iudeii îşi aşază întotdeauna locul de 
închinare lângă o apă. Drumeţii sunt uimiţi că în locul încercuit, la acest ceas de- 
nserare, şi este chiar sâmbătă!, se află numai femei. Stau pe pietre şi cântă psalmi. 
Vocile, armonizate suav, ridică spre cer o ofrandă sonoră. 


Cei trei se decid să-şi împlinească, totuşi, misiunea: „Şi şezând, vorbeam femeilor 
care se adunaseră” (Fapte 16, 13). Din ce în ce mai înflăcărat, cuvântul apostolului 

Pavel bate la uşile sufletelor. „Şi o femeie, cu numele Lidia, vânzătoare de purpură, 
din cetatea Tiatirelor (lângă Efes, regatul Lidiei, n.a.), închinătoare la Dumnezeu, 
asculta” (Fapte 16, 14). După straie, se vede că este o femeie înstărită şi că nu e din 
partea locului. Pe cap poartă un fel de tulpan, răsucit, dintr-un şal de brocart. E 
înaltă, cu privirea mândră, poruncitoare. Cântă şi ea, cu celelalte, psalmi. Dar gla- 
sul cei are o căldură anume, tulburător şi adânc, înfiorat când se-nalță şi răscolitor 
când coboară. Apostolul vorbeşte înflăcărat despre botezul întru legea lui lisus 
Hristos. 


Pe neaşteptate, femeia face câţiva pași spre el, grăind cu îndrăzneală şi hotărâre: 
„Poţi să mă botezi? Dacă poţi, botează-mă! Acum, aici!” Fără vorbe, apostolul 
Pavel se-ndreaptă spre malul apei, face un salt uşor şi se opreşte pe un bolovan 
mare, netezit de curgerea veşnică. Timotei şi Sila rămân pe mal, îngânând o 
rugăciune. Pavel îi face semn femeii să se apropie. Fără ezitare, negustoreasa de 
purpură intră în apă până la glezne. Se opreşte pe o altă piatră, în faţa apostolului. 
La semnul lui, mâinile femeii desfac cu îndemânare legătura din jurul capului. 
Slobozit din strânsoare, părul castaniu, lung până la mijloc, îi învăluie umerii. 
Pavel se apleacă, îşi umple căuşul mâinilor cu apă limpede, pe care o revarsă pe 
creştetul aplecat al femeii. Buzele lui rostesc rar ceva, poate ceea ce spun şi astăzi 
preoţii noştri, săvârşind acest moment din Taina Sfântă a creştinării pruncilor: „Se 
botează roaba lui Dumnezeu... în numele Tatălui şi al Fiului şi al Sfântului Duh. 
Amin!” Probabil numele ei nu era Lidia, ci apostolul i l-a dat, după ţara ei de 
baştină, regatul Lidiei. 


lată, deci, cea dintâi mărturie scrisă, prin urmare, de necontestat!, care numeşte pe 
cea dintâi persoană binecuvântată de Dumnezeu să se adape la izvorul Adevărului 
credinţei creştine prin intermediul direct al apostolului Pavel, pe pământul Eladei. 
Şi tot Dumnezeu a voit ca această persoană să fie o femeie! În casa şi mai ales în 
sufletul acestei femei a sădit apostolul neamurilor preţiosul și tainicul vlăstar al 
celei dintâi Biserici creştine din Macedonia şi, implicit, din Europa! 


Se spune că Lidia avea să devină prima muceniţă creştină atestată documentar pe 
continentul european şi că ar fi ajuns să-L propovăduiască pe Hristos până în 
Spania. Cu iconiţa care o reprezintă pe muceniţa Lidia, şi pe care o poţi găsi numai 
aici, la Filipi, ne desprindem cu greu de acest loc sfințit, pentru a ne întoarce 
printre ruinele oraşului Filipi. 


Cuvântul Evangheliei lui Hristos, propovăduit cu atâta ardoare de apostolul 
neamurilor şi ucenicii săi, adevărul Invierii Celui răstignit, au tulburat minţile şi 
sufletele locuitorilor din Filipi, astfel că „au pus mâna pe Pavel şi pe Sila şi i-au 

dus în piaţă, înaintea dregătorilor. Şi ducându-i la judecători, au zis: «Aceşti 
oameni, care sunt iudei, tulbură cetatea noastră. Şi vestesc obiceiuri care nouă nu 
ne este îngăduit să le primim, nici să le facem, fiindcă suntem romani!» ŞI s-a scu- 
lat şi mulţimea împotriva lor. Şi judecătorii, rupându-le hainele, au poruncit să-i 
bată cu vergi. Şi după ce le-au dat multe lovituri, i-au aruncat în temniţă, poruncind 
temnicerului să-i păzească cu grijă. Acesta (...) i-a băgat în fundul temniţei şi le-a 
strâns picioarele în butuci” (Fapte 16, 19-24). O hrubă strâmtă, cu tavanul scund 
proptit în căpriori de lemn, se crede a fi fost locul de umilinţă şi suferinţe ale 
apostolului Pavel şi ucenicilor săi, Sila şi Timotei. 


Un lacăt precar, prins în două belciuge pe un lanţ ruginit, stăvileşte şi azi pornirea 
virtuală a celui care ar vrea să intre. Plecând din Filipi, apostolul Pavel le scrie 
locuitorilor săi (dar şi nouă!) cea mai caldă şi tandră dintre Epistolele sale: „În 
petrecerea voastră în lume, purtaţi-vă numai în chip vrednic de Evanghelia lui 
Hristos, aşa încât, fie că vin şi vă văd, fie că sunt departe şi aud veşti despre voi, 
Să ştiu că sunteţi Statornici într-un duh. (...) Cele ce aţi învăţat, aţi primit, aţi 
auzit şi aţi văzut la mine, acestea să le faceţi şi Dumnezeul păcii va fi cu voi” 
(Filipeni 1, 27; 2, 10-12; 4, 9). 

Ruinele orașului Tiatira din Lydia (azi, în Turcia) 


Mihaela Bucin - Femei din Biblie / Lidia - femeia cu care a început încreştinarea d 
Europei (1) / Faptele apostolilor, 16: 11-15 Pavel la Filipi. Lidia Se 


„După ce am pornit din Troa, am mers cu corabia drept la Samotracia şi a doua zi d 
ne-am oprit la Neapolis. De acolo ne-am dus la Filipi, care este cea dintâi cetate Șr 
dintr-un ţinut al Macedoniei şi o colonie romană. In cetatea aceasta am stat câteva IN 
zile. În ziua Sabatului, am ieşit pe poarta cetăţii, lângă un râu, unde credeam că se 
află un loc de rugăciune. Am şezut jos şi am vorbit femeilor, care erau adunate Did 
laolaltă. Una din ele, numită Lidia, vânzătoare de purpură, din cetatea Tiatira, era o rr 
femeie temătoare de Dumnezeu şi asculta. Domnul i-a deschis inima, ca să ia ) 
aminte la cele ce spunea Pavel. După ce a fost botezată, ea şi casa ei, ne-a rugat şi 
ne-a zis: «Dacă mă socotiți credincioasă Domnului, intrați şi rămâneţi în casa d 
mea.» Şi ne-a silit să intrăm.” d 

Am căutat modele de femei cu care aş vrea să semăn, femei puternice, care şi-au 
găsit echilibrul, care au învăţat din experințele vieţii. Femeile cu care vreau să mă 
asemăn sunt cele care au ajuns la o relație personală, sinceră, totală, cu Dumnezeu. 
În Biblie, am găsit multe femei care şi-au pus viaţa în mâna Domnului şi în primul 
rând pe ele am vrut să le cunosc mai îndeaproape. Știu că Biblia, această carte 
extraordinară, de inspirație divină, a fost scrisă cu scopul de a ajunge şi la mine. O 
studiez cu râvnă și seriozitate, Cuvântul Domnului îmi amplifică tot mai mult 
credinţa, îmi împlineşte setea de cunoaştere și curiozitatea spre învăţătură pe care 
le-am primit de la Dumnezeu şi pe care nu vreau să le irosesc în zadar. Aşa am 
ajuns să cunosc câteva femei din Biblie care, prin cele scrise despre viaţa lor, au 
reușit să o schimbe pe a mea. 


Lidia a fost o femeie originară din oraşul Tiatira, aflat în ținutul antic Lydia (în 
Asia Mică). Ea s-a mutat la un moment dat în cetatea Filipi, din Macedonia (azi, 
Filipi este o localitate din Grecia). În Biblie, numele oraşului este menţionat de 
două ori: o dată ca fiind locul de origine al Lidiei, vânzătoarea de purpură, și a 
doua oară ca locaţie a celei de-a patra biserici creştine despre care vorbeşte Cartea 
Apocalipsa. 


Oraşul Tiatira a rezistat până la distrugerea Imperiului Bizantin de către năvălirile 
islamice. Astăzi, în Turcia, pe ruinele fostului oraş Tiatira se află localitatea 
Akhisar. Tiatira antică era un oraş cu activitate comercială. Manufacturile de pânză 
şi ceramică şi comerțul cu aceste produse erau principalele activităţi economice ale 
locuitorilor. 


Conform Bibliei, Lidia a devenit prima persoană europeană convertită la 
creştinism. Numele „Lidia" ar putea fi o formă adjectivală, însemnând „femeie din 
ținutul Lydia, din poporul Iydienilor”. Asemenea nume provenite din etnonime 
erau obişnuite în antichitate. Astfel, întâlnim o femeie cu numele Lidia în odele 
poetului roman Horaţiu, decedat în anul 8, înainte de Hristos. 


Lidia din Biblie era, evident, o femeie înstărită, fiind stăpâna casei, fie pentru că 
era văduvă, fie pentru că era necăsătorită. Nu ştim de ce-a mutat de la 'Tiatira la 
Filipi, poate pentru dezvoltarea negustoriei sale cu purpură. Purpura de Tiatira, cu 
care se făcea comerţ, era renumită, regăsim referiri la această vopsea prețioasă și în 
epopeile lui Homer. 


Dar ce este, de fapt, purpura? Purpura sau porfira este cel mai celebru colorant 
folosit în vechime. Așa se numea şi haina făcută din material de această culoare. 
Purpura sau porfira (cuvânt grecesc de la care în română avem numele Profira) a 

fost descoperită probabil de fenicieni sau de civilizația minoică din Creta, cu peste 
1000 de ani înainte de Hristos. Purpura antică era extrasă dintr-o specie de moluște, 
dintr-un melc, Murex brandaris, în care se găseşte în cantitate foarte mică. Astfel, 
pentru un gram de colorant, erau necesari mii de melci. Era un pigment foarte 
scump, de aceea ajunge să fie folosit la vopsirea hainelor suveranilor, ale regilor, 
împăraţilor, preoţilor. Împăratul Nero al Romei, de exemplu, a dat poruncă să fie 
ucişi toţi cei care purtau haine purpurii imperiale, ca ale lui. 


În Tiatira însă, nu purpura din melci marini era folosită la vopsitul textilelor. 
Localitatea nu e pe malul mării, se află la circa 250 km de Istanbul şi la circa 375 
km de Atena. Afacerile din Tiatira legate de vopsirea textilelor sunt menționate 
deseori în inscripții din care rezultă că producătorii de vopsea din acest oraş 
foloseau un pigment din plante, din rădăcină de roibă sau garanţă, pentru a obţine o 
culoare stacojie sau purpurie specifică, cunoscută ulterior ca „roşu turcesc”. 


Sursa: 
http://foaiaromaneasca.blogspot.com/2017/07/femei-din-biblie-lidia-femeia-cu-care.html 

Ruinele cetăţii Filipi (Grecia) 


Mihaela Bucin - Femei din Biblie - Lidia - femeia cu care a început încreştinarea 
Europei (Il) - Faptele apostolilor, 16: 11-15 Pavel la Filipi. Lidia 


„După ce am pornit din Troa, am mers cu corabia drept la Samotracia şi a doua zi 
ne-am oprit la Neapolis. De acolo ne-am dus la Filipi, care este cea dintâi cetate 
dintr-un ţinut al Macedoniei şi o colonie romană. În cetatea aceasta am stat câteva 
zile. În ziua Sabatului, am ieşit pe poarta cetăţii, lângă un râu, unde credeam că se 
află un loc de rugăciune. Am şezut jos şi am vorbit femeilor, care erau adunate 
laolaltă. Una din ele, numită Lidia, vânzătoare de purpură, din cetatea Tiatira, era o 
femeie temătoare de Dumnezeu şi asculta. Domnul i-a deschis inima, ca să ia 
aminte la cele ce spunea Pavel. După ce a fost botezată, ea şi casa ei, ne-a rugat şi 
ne-a zis: „Dacă mă socotiți credincioasă Domnului, intraţi şi rămâneţi în casa 
mea.” Şi ne-a silit să intrăm.” 

Am căutat modele de femei cu care aş vrea să semăn, femei puternice, care şi-au 
găsit echilibrul, care au învăţat din experinţele vieţii. Femeile cu care vreau să mă 
asemăn sunt cele care au ajuns la o relație personală, sinceră, totală, cu Dumnezeu. 
În Biblie, am găsit multe femei care şi-au pus viaţa în mâna Domnului şi în primul 
rând pe ele am vrut să le cunosc mai îndeaproape. Știu că Biblia, această carte 
extraordinară, de inspirație divină, a fost scrisă cu scopul de a ajunge şi la mine. O 
studiez cu râvnă şi seriozitate, Cuvântul Domnului îmi amplifică tot mai mult 
credinţa, îmi împlineşte setea de cunoaştere şi curiozitatea spre învățătură pe care 
le-am primit de la Dumnezeu şi pe care nu vreau să le irosesc în zadar. Aşa am 
ajuns să cunosc câteva femei din Biblie care, prin cele scrise despre viaţa lor, au 
reușit să o schimbe pe a mea. 


E interesant faptul că evanghelistul Luca, cel căruia Dumnezeu 1-a dictat capitolul 
Faptele apostolilor, din Noul Testament, nu menționează că Lidia ar fi avut soţ. 
Poate murise. Dar e posibil şi faptul ca Lidia să fi fost părăsită de soţ datorită 
faptului că ea era „temătoare de Dumnezeu”, cum citim în Faptele apostolilor. Nu 
vreau să emit idei care nu au suport biblic, dar trag concluzia că Lidia, o neevreică, 
îmbrățişase credința monoteistă a iudaicilor, probabil încă pe plaiurile natale ale 
Tiatirei, unde exista o colonie evreiască. Ea credea, deci, în singurul Dumnezeu, 
cel care i-a deschis inima. 


După cum citim, în acea zi de sâmbătă, de sabat, Lidia şi alte femei se rugau la 
Dumnezeul lui Israel, pe malul râului de la marginea cetăţii Filipi. E posibil ca 
soțul să o fi părăsit din această cauză, se întâmplă şi în zilele noastre ca unul dintre 
cei apropiaţi, chiar soţ, soţie, copii, părinţi să-i întoarcă spatele celui care își predă 
viaţa în mâna Domnului. 


Cetatea Filipi, locul în care se întâmplă convertirea Lidiei, a fost fondată de regele 
Filip al II-lea Macedonul, tatăl lui Alexandru cel mare, în 358 î.H. În timpul 
călătoriilor apostolului Pavel, Filipi era o colonie romană, populată de veterani 
italici, şi avea aceleaşi drepturi ca şi oraşul Roma. Avea un senat propriu, iar 
locuitorii deţineau cetăţenie romană. Filipi era considerat o mică Romă în 
Macedonia. Având statut de colonie romană, oraşul era scutit de taxe şi se bucura 
de unele privilegii. Este explicabil de ce Lidia a ales această cetate pentru a-şi 
desfăşura afacerile comerciale. 


Primind cuvântul Domnului de la apostolul Pavel, fiindcă Domnul i-a deschis 
inima, Lidia a cerut să fie botezată. Așadar, pe baza textului biblic, aflăm că primul 
creștin din Europa a fost o femeie matură, bogată, generoasă şi primitoare, care îşi 

Apostolii lui Isus, în frunte cu Pavel, au înfiinţat o congregație creştină în Filipi, 
față de care Pavel a avut mereu o afecțiune deosebită, după cum vedem şi azi din 
epistola sa către Filipeni, cuprinsă în Noul Testament. La rândul lor, filipenii şi-au 
manifestat iubirea faţă de apostol fiind întotdeauna gata să-l susțină şi să-i vină în 
ajutor. 


O admir pe Lidia pentru inteligența şi curajul său, dar mai ales pentru credinţa sa. 


O admir pentru generozitatea cu care şi-a pus casa la dispoziţia apostolilor. Este un 
model important pentru gândirea şi activitatea mea de zi cu zi. 


A 

Sursa: 
http://foaiaromaneasca.blogspot.com/2017/07/femei-din-biblie-lidia-femeia-cu-care_21.html 

Locul unde a fost botezat primul european: Mânăstirea Sfânta Lidia 





Mânăstirea Sfânta Lidia este unul dintre locurile liniștite ale lumii. Acolo unde 
te retragi, cu tot cu ghearele tale, în tine (în „teacă“) - și încerci, măcar, să începi 
să meditezi. 


Am ajuns, nu cu foarte mult timp în urmă, acolo. Acolo înseamnă, de fapt, locul 
unde a fost creștinat primul european. Prima europeană, ar fi mai corect. Pentru 
că este vorba despre o femeie, devenită, ulterior, în calendar, Sfânta Lidia. În 
sens simbolic, am putea spune că semnificaţia acestui loc din Macedonia este 
simplă: aici a „înţepat“ creştinismul, mit fundamental al omenirii, harta Europei. 
Simplu, dar pe cât de simplu, pe atât de complex. 


Povestea începe, fireşte, de la călătoriile Sfântului Petru, despre care am mai scris, 
cândva. Sfânta Lidia este, practic, prima „ucenică“ dăruită bisericii, pe tărâm 
european. Ea face parte din mulțimea (prea) „fericiților“ care au avut şansa de 
a-l asculta, vreodată, pe Sfântul Pavel predicând, în carne şi oase, flesh and blood, 
cum spune, în engleză, lectura Bibliei. 


Sfânta Lidia este, dacă vrem să vorbim despre modele, şi ea - la rândul ei - un 
model: unul de receptivitate. Este receptaculul perfect, care a primit chemarea 
apostolului. Care a primit chemarea îndumnezeirii. Sfântul Pavel a primit, precum 
singur mărturiseşte, misiunea în vis. 


Recapitulăm, dintre cele ştiute - şi spunem, ca parafrază: un om i-a apărut 
sfântului în vis - iar el se dădea drept macedonean şi îl ruga să vină să îi 
ajute. Să „treacă“ dincolo, pe continentul european - deoarece el se găsea, la acel 

moment, în misiune de predicator - pe ţărmul „geamăn“/ asiatic (în Asia Mică). 
Sfântul Pavel a ascultat îndemnul (cu miez) al visului ca un semn fundamental - şi 
a plecat. A mers întins, pe mare, cu o corabie - şi a debarcat în portul Neapole. 
Neapole este numele actualului oraş Kavala, din nordul Greciei. Este un port 
macedonean la Marea Egee. Neapolis era, întotdeauna, numele unui nou oraş. De 
fapt, în greacă, Neapole asta şi înseamnă: „oraşul nou“. 


Primul om pe care l-a botezat pe continent/tărâm european Pavel (Saul) din Tars 
s-a brodit să fie chiar această femeie, inimoasă şi inspirată, pe nume...Lidia. 
Bisericuța „Sfintei Lidia“ (nu e foarte mare, ci, mai curând, un locşor modest!) 
este situată la mică distanță de orăşelul Filipi, astăzi surpat în sine însuşi. Către 
locuitorii lui Filipi a scris Sfântul Petru „filipicele“ sale. O celebră epistolă - 
peste timp - ca o săgeată îndreptată spre filipeni. Împotriva Filipiului a tunat şi 
a fulgerat un om temperamental precum era apostolul. 


Autocarul cu care am sosit la faţa locului ne-a lăsat, pe noi, patruzeci de oameni, 
la o oarecare distanță de biserică. Aşa că am luat-o pe Jos, folosind doar „pici- 
oarele apostolilor“. Am trecut peste un podeţ de pietre aşezate ca nişte streşini, 
de îți părea că mergi de-a dreptul pe un (a)coperiş. 


Odată ajuns aici cu povestirea noastră, menționăm - din respect pentru cei care 
ne-au luat cu dânşii - că este vorba despre agenţia Happy Trip (www.happy- 
tripeurope.ro ) - cea care a organizat circuitul. A fost o excursie care îţi „linişteşte“ 
- pe deplin - „duhul“. Pentru că te pune în contact mai apropiat cu cele veşnice. 


Te scoate, cum ar spune filosoful (chiar Constantin Noica), din rostuirea ta vre- 
melnică - şi te aşază în rostuirea nezdrumicată a celor hieratice. Astfel încât, 
până la urmă, se dovedeşte că ai de-a face, mai mult, cu o călătorie interioară. Şi 
„reportajele interioare“ te fac, de-a lungul vieţii, să devii ceea ce devii. 


Valea în care s-a fost întâmplat botezul de atunci, din Antichitate, pare decupată 
din lumea cu adevărat edenică. Dar nu din lumea dintre Tigru şi Eufrat, ci din 
paradisul de-a dreptul divin, pur „dantesc“. 


Este - acolo - un peisaj, aş spune, tipic grecesc. Susura, colo, în vale, un „râu 
mititel“, precum zice, în limba română, poetul. Biserica „sfintei“ nu părea să îşi 
trădeze prea multă vechime. Au contraire, semăna cu o călugăriță „şic“ - dacă aşa 
ceva se poate admite - şi nu e chiar o blasfemie (nu, nici nu este). 

Aşezământul este situat pe marginea unui râu - Gangitis. Un altar de piatră 
marchează locul botezului. lar râul este înfiorător de curat şi atât de frumos 
încât îţi chiar vine să te îndrăgosteşti definitiv de locul acela. 


Oraşul „adiacent“, Filipi, ale cărui situri se văd în depărtare, este unul care poartă 
numele împăratului Filip (al doilea) al Macedoniei. 


Și, ei bine, cine era Lidia? Lidia făcea parte dintr-un grup al femeilor evreice 
din oraş - şi trăia ca o vânzătoare de porfir(ă). Mai avea calitatea - ne şi spune 
apostolul în relatarea sa - că era temătoare de Dumnezeu. Venea din „cetatea 
Tiatirelor“ - şi a plecat urechea la vorbele spuse de Pavel către femeile evreice 
adunate la râu. „Dumnezeu i-a deschis inima“ - spune apostolul Pavel - şi credem 
că ştie ce vorbeşte. S-a botezat „ea şi casa ei“. Şi, după aceea, le-a dat semn 
apostolului, însoțit de oamenii credincioşi Sila, Timotei şi Sfântul Luca, să 
rămână la ea în casă, la proaspăt creştinată. Şi apostolii au acceptat cu bucurie. 


M-a cucerit, dintru început, această povestioară simplă şi frumoasă. Şi poate că, 
tocmai din cauza frumuseţii poveştii, Sfânta Lidia merită o biserică, în amintirea 
omului prin care Hristos a intrat în Europa. Un om care este doi: Sfânta Lidia 
şi apostolul Pavel, adică lucrarea - şi omul prin care s-a fost făcută lucrarea. Să 
vizitezi această Mânăstire a fost, pentru mine, o faptă a spiritului - şi aproape aş 
putea spune că nu am fost acolo cu trupul. Nu în trup, ci în spirit. Ca atunci când 
vizitezi cerurile. 

Pelerinaj în nordul Greciei 

Datorită turiştilor, grecii au avut peste 200.000 de noi locuri de muncă în 2016. Şi 
la Filipi vin mai mulţi vizitatori, mai ales de când orașul a fost inclus în lista 
patrimoniilor UNESCO. 


"An de an vin sute de creştini japonezi şi coreeni la noi pentru a fi botezați”, 
povesteşte Stavroula Dadaki, arătând către pârâu. Totul are aici legătură cu Sfânta 
Lidia, spune şefa Oficiului de Arheologie din regiunea Kavala. Se spune că Lidia 
ar fi fost prima persoană din Europa pe care a botezat-o Sfântul apostol Pavel. 


Acesta a pus aici temeliile primei comunităţi creştine de pe continent, între anii 49 
şi 50. Oraşul făcea parte din Imperiul Roman, fiind situat pe celebra rută Via 
Egnatia, care făcea legătura între Roma şi Orientul Apropiat. 


Creştere razantă a numărului de turiști 


Ruinele stau şi astăzi mărturie însemnătăţii de altădată a oraşului. Pe o plăcuță se 
menţionează, undeva în mijlocul unui text informativ, că apostolul Pavel a trecut 
pe acolo. Dar de ce vin cei mai mulți turiști la Filipi? Datorită orașului antic? 
Datorită apostolului Pavel şi a Sfintei Lidia? Dadaki spune că nu a făcut nimeni 
până acum un astfel de studiu. Se ştie însă că au fost 50.000 de vizitatori în anul 
2015. lar în acest an au venit deja până la finele lui august 65.000 de turiști: 

"Numărul turiştilor a crescut razant după ce oraşul Filipi a fost trecut în lista 
patrimoniilor culturale UNESCO în luna iulie”. 


Creştinii să fie informaţi despre Filipi 


Heidi Ritter este convinsă că Filipi este interesant în primul rând pentru turismul 
religios. Ritter este directoarea de vânzări a Biroului pentru Pelerinaj din Bavaria, 
instituție care organizează excursii pe teme religioase de 90 de ani. Programul 
pentru anul viitor cuprinde şi nordul Greciei, "şi în mod special Filip”. 


„Ti se face pielea de găină când te gândeşti că apostolul Pavel a predicat pentru 
prima dată în Europa în acest loc şi că a botezat primii creştini, spune Ritter. "Este 
de o încărcătură spirituală deosebită. Foarte important pentru pelerinii noștri”. 
Consideră că toţi creştinii ar trebui să fie informaţi despre acest loc. lar preluarea 
oraşului în patrimoniul cultural UNESCO oferă o şansă fantastică în acest sens. 


"Există și turişti care vin pentru vestigiile arheologice, dar cei mai mulți sunt 
interesați de apostolul Pavel și de Sfânta Lidia.” Ritter consideră că Filipi merită 
mai multă atenţie internaţională şi pentru asta e nevoie de reclamă. 


Investitorii internaționali - bineveniți 

Oraşul antic ilipi 

Anastasia losifidou, avocată în Kavala, adaugă că Filipi va participa la mai multe 
târguri de turism. Până acum regiunea a fost atractivă prin plaje și mare. Dar, de 
acum încolo, se va concentra şi pe aceste aspecte culturale, prelungind astfel se- 
zonul. 


Primăvara şi toamna sunt ideale pentru un concediu la Filipi. Dar oare e pregătită 
regiunea pentru un număr mai mare de turişti? "Nu sunt destule locuri la hoteluri. 
Nu există o concordanţă între cerere şi ofertă”, subliniază losifidou. Mai trebuie 
construit mult. Investitorii internaţionali sunt bineveniţi, spune avocata. 


Noul port din Kavala va fi terminat până la începutul anului viitor, iar pe aeroport 
operează deja companii internaționale. Anastasia losifidou este convinsă că şi 
aceste amănunte vor face ca turismul în zonă să înflorească. Ar fi întocmai în 
spiritul Sfintei Lidia, care se spune că era o pricepută negustoreasă de purpură. 


Autor: Panagiotis Kouparanis 

Târnosirea singurei biserici din Eparhie cu hramul „Sfânta Lidia” 

Preasfinţitul Părinte episcop lustin a târnosit, în Sighetu Marmaţiei, o biserică şi a 
binecuvântat un aşezământ social-cultural pentru tineri. 


Sâmbătă, 20 mai, Preasfinţitul Părinte episcop lustin a târnosit, în cartierul Valea 
Hotarului Sihei din municipiul Sighetu Marmaţiei, o monumentală biserică de 
lemn şi a binecuvântat clădirea Centrului social-cultural „Sfânta Lidia”, amplasată 
în curtea bisericii, şi celelalte clădiri din Ansamblul Parohial. 


Ansamblul Parohial cuprinde clădiri în stil tradițional maramureşean din lemn, 
după planurile arhitectului Dorel Cordoş, şi este alcătuit din biserică, clădirea 
Centrului social-cultural, prăznicar, o casă muzeu şi casa parohială. 


Cu respectarea întocmai a tipicului târnosirii unei biserici ortodoxe - prin aşezarea 
în Sfânta Masă a Sfintelor moaşte de Sfinți mucenici şi a Documentului de Sfinţire, 
a punerii icoanelor celor patru Sfinţi evanghelişti în colţurile Sfintei Mese - a 
oficiat Preasfinţitul Părinte episcop lustin slujba de târnosire a bisericii de lemn din 
Valea Hotarului Sihei din Sighetu Marmaţiei, preot paroh Viorel Fereşteanu, ieri, 

în ziua de prăznuire a Sfintei Lidia din Filipi, motiv pentru care această Sfântă a 
devenit ocrotitoarea locaşului de închinare, alături de toți Sfinţii. 


Hramul principal este Duminica tuturor Sfinţilor, iar hramul al doilea, Sfânta Lidia 
din Filipi, a fost aleasă nu întâmplător, deoarece părintele Viorel Fereşteanu a 
ridicat această biserică în memoria preotesei sale Lidia, trecută pe neaşteptate la 
Domnul în urmă cu patru ani. 


Răspunsurile de la strană, atât la Slujba de târnosire, cât şi la Sfânta Liturghie, au 
fost date de Grupul Psaltic „Theologos” al Episcopiei Maramureşului şi Săt- 
marului, condus de Arhid. Drd. Prof. Adrian Dobreanu. 


O biserică monument într-un ansamblu parohial de referinţă 


Frumoasa biserică din lemn, ridicată cu binecuvântarea Părintelui episcop Iustin, a 
fost construită, în proporţie de 90%, prin contribuţia părintelui Viorel Fereşteanu şi 
a familiei sale: pr. Viorel Dacian Fereştean, paroh în satul Mocira, Protopopiatul 
Baia Mare, şi a fucei Lidia Claudia Mariş, din Sighetu Marmaţiei, cărora li s-au 
adăugat câţiva binefăcători. 


Este o biserică în formă de navă, prevăzută cu pridvor deschis, pronaos, naos şi 
Sfânt Altar, cu turn de formă pătrată, cu foişor deschis, peste care se înalță un coif 
zvelt. Impreună cu celelalte clădiri formează Ansamblul Parohial Sighet Sihei. 


Lucrările de lemn la Ansamblul Parohial au fost executate de echipa condusă de 
Mihai Bledea din Vadu Izei, iar celelalte lucrări, de piatră, zid şi beton, de echipa 
meşterului Viorel Leordean din Sarasău. Toate s-au făcut după planurile renu- 
mitului arhitect Dorel Cordoş din Sighetu Marmaţiei şi cu binecuvântarea 
Preasfințitului episcop Iustin. 


Iconostasul şi mobilierul din biserică au fost confecționate de Petru Boşca din 
Valea Stejarului, comuna Vadu Izei, iar icoanele de pe catapeteasmă au fost pictate 
de Octavian Ciocşan. Clopotele au fost donate de familia preotului ctitor. Terenul a 
fost şi el donat, de Vasile Vlad din Valea Hotarului, Vasile Grigor din Iapa şi 
preotul ctitor. 


Proclamarea Centrului Social-Cultural „Sfânta Lidia” 


Centrul Social-Cultural a fost proclamat ieri de Preasfinţitul Părinte episcop Iustin 
să poarte numele „Sfânta Lidia”. EI a fost construit la recomandarea Preasfinţitului 

Părinte episcop lustin şi va găzdui, „sub streaşina bisericii”, activități ale tinerilor 
din Protopopiat, organizate de preoții care coordonează activitatea Asociaţiei Tine- 
rilor Ortodocşi din Protopopiatul Sighet. 


Este o clădire din lemn, în stil maramureşean, situată în oraşul capitală al Mara- 
mureşului Voievodal şi prima construcție nouă de acest fel din Eparhie. 


Îndemnul Preasfinţitului Părinte Episcop a fost ca şi celelalte protopopiate din 
Eparhia Maramureşului şi Sătmarului să construiască astfel de centre. 


Cuvânt de învăţătură 


Despre Sfânta Lidia, prima femeie încreştinată din Europa, care a fost botezată de 
Sfântul apostol Pavel, le-a vorbit Preasfinţitul Părinte Iustin credincioşilor prezenţi 
la Sfânta Liturghie Arhierească din Valea Hotarului Sihei din Sighetu Marmaţiei, 
dar şi despre sfinţenie şi sfinţirea în viaţa creştinului, prin prezenţa lui în fiecare 
duminică la biserică, despre ce înseamnă sfânta biserică, deoarece nu este lăcaş de 
cult, ci loc sfinţit, în care se află ce este mai sfânt pe pământ: Sfânta Masă, iar tot 
ce vine în contact cu Sfânta Masă devine sfințit şi, deci, se numește Sfânt: Sfântul 
Antimis, Sfânta Evanghelie, Sfântul Disc, Sfânta Cruce, veșmintele preoţilor etc. 
De aceea, închinarea, când trecem pe lângă sfânta biserică, devine obligatorie 
pentru fiecare creştin. 


„Noi, la biserică, ne sfinţim prin participarea la Sfintele Slujbe, a spus Preasfinţitul 
Părinte episcop lustin. Pentru foamea şi setea de Dumnezeu vin credincioşii la 
biserică, unde se sfințesc şi ei. Se sfinţeşte până şi cărarea pe care vin şi merg 
credincioşii de la biserică”, a adăugat ierarhul locului. 


Distincţii 


Părintele Viorel Fereştean a fost distins de Preasfinţitul Părinte episcop cu 
„Gramata Episcopală”. Diplome de vrednicie au fost înmânate Consiliului Paro- 
hial, binefăcătorilor Mihai Bledea şi Viorel Leordean, iar Vasile Pop Crăieş, 
cântăreţul bisericii, în vârstă de 94 de ani, din care 79 de ani la strană, a primit şi el 
o diplomă de vrednicie. 


Preasfinţitul Părinte episcop Iustin a primit în dar o icoană cu Mântuitorul Hristos, 
ce va fi găzduită în Muzeul Episcopiei. 

Teodor Danalache - Biserica Sfânta Lidia 





Biserica Sfânta Lidia este o biserică ortodoxă aflată în apropierea anticei localităţi 
Filipi, în Grecia. Un loc liniştit şi retras de pe malul răului Gangitis, marcat de un 
altar de piatră, ridicat în cinstea Sfintei Lidia, aminteşte de locul în care a fost 
botezată prima creştină din Europa, de către Sfântul apostol Pavel. 


Filipi - Philippi - este o localitate menţionată în Sfânta Scriptură, Sfântul apostol 
Pavel trimițând aici chiar şi o epistolă, anume "Epistola către Filipeni”. Filipi, unul 
dintre cele mai renumite oraşe din estul Macedoniei, a fost întemeiat de către Filip 
al II-lea, împăratul Macedoniei, în anul 356 i.Hr. După câte informaţii ne-a lăsat 
istoria, Filipi este locul unde Sfântul apostol Pavel a înfiinţat şi prima comunitate 
creştină din Europa. 


Sfântul apostol Pavel şi comunitatea din Filipi 


Între anii 49-50, oraşul Filipi a fost vizitat de către Sfântul apostol Pavel, în timpul 
celei de a două călătorii misionare inteprinsă de marele misionar. 


Potrivit cărții Faptele Apostolilor, Pavel a fost îndemnat să meargă în acest oraş în 
urma unei viziuni. "Şi noaptea i s-a arătat lui Pavel o vedenie: Un bărbat 
macedonean sta rugându-l şi zicând: Treci în Macedonia şi ne ajută. Când a văzut 
el această vedenie, am căutat să plecăm îndată în Macedonia, înțelegând că 
Dumnezeu ne cheamă să le vestim Evanghelia. Pornind cu corabia de la Troa, am 
mers drept la Samotracia, iar a doua zi la Neapoli, Şi de acolo la Filipi, care este 
cea dintâi cetate a acestei părți a Macedoniei şi colonie romană. lar în această 
cetate am rămas câteva zile. (Fapte 16, 9-12) 


Însoţit de Sila, de Timotei şi de Sfântul Luca, marele apostol Pavel a predicat 
Evanghelia Mântuitorului în Filipi, vreme de "câteva zile". "Pavel şi Timotei, robi 
ai lui Hristos lisus, tuturor sfinţilor întru Hristos Iisus, celor ce sunt în Filipi, 

împreună cu episcopii şi diaconii: Har vouă şi pace, de la Dumnezeu, Tatăl nostru, 
şi de la Domnul lisus Hristos" (Filipeni 1, 1-2). 


Apostolul Pavel a mai vizitat oraşul şi cu alte două ocazii, în anii 56 şi 57. Epistola 
către Filipeni datează din anii 54-55, în ea văzându-se impactul imediat al predicii 
sfântului asupra comunității din Filipi. Comunitatea de evrei din Filipe se pare că 
era destul de mică. Cu toate acestea, Pavel a găsit un grup de femei evreice adunate 
la râu, în vestul oraşului, în ziua de sabat. Cu această ocazie, apostolul Pavel o va 
boteza pe Lidia, o vânzătoare de porfiră. 


"Şi în ziua sâmbetei am ieşit în afara porţii, lângă râu, unde credeam că este loc de 
rugăciune şi, şezând, vorbeam femeilor care se adunaseră. Şi o femeie, cu numele 
Lidia, vânzătoare de porfiră, din cetatea Tiatirelor, temătoare de Dumnezeu, 
ascultă. Acesteia Dumnezeu 1-a deschis inima ca să ia aminte la cele grăite de 
Pavel. lar după ce s-a botezat şi ea şi casa ei, ne-a rugat, zicând: De m-aţi socotit că 
sunt credincioasă Domnului, intrând în casa mea, rămâneţi. Şi ne-a făcut să 
rămânem." (Fapte 16:13-15). 


Sfânta Lidia, prima creştină din Europa 


Sfânta Lidia, cunoscută drept prima creştină din Europa, era o vânzătoare de 
materiale textile din cetatea Tiatira, precum citim în Sfânta Scriptură: "Lidia, 
vânzătoarea de purpură, din cetatea Tiatirelor." Purpura este un pigment de culoare 
roşie, extrasă pentru prima dată de către fenicieni, din molusca "murex brandaris"; 
substanţa era folosită, de obicei, pentru colorarea pânzelor scumpe, de către cei 
bogați. 


Din localitatea Troa, Sfântul Pavel a pornit spre Samotracia, iar mai apoi spre 
Neapole şi Filipi. Ajungând pe pământul macedonean, Sfântul Pavel se va opri la 
râu, unde va întâlni un grup de femei muncitoare. Aici, el va începe a propovădui 
pe Hristos în Europa, "temătoarea de Dumnezeu" Lidia fiind prima botezată. 


Odată botezată, Sfânta Lidia a oferit găzduire Sfântului Pavel, în vremea misiunii 
lui în această regiune. "lar ei, ieşind din închisoare, s-au dus în casa Lidiei; şi 
văzând pe fraţi, i-au mângâiat şi au plecat" (Fapte 16, 40). 

Biserica Ortodoxă, care o cinsteşte pe Sfânta Lidia drept una "întocmai cu 
apostolii", o prăznuieşte pe aceasta în ziua de 20 mai. Biserica Catolică din Grecia 


A 


o prăznuieşte pe Sfânta Lidia, numind-o "Lidia din Filipi”, în ziua de 3 august. În 

unele calendare luterane, sfânta este prăznuită în zilele de 27 ianuarie şi 25 
octombrie. 


Aproape de locul antic în care, potrivit tradiţiei, Sfânta Lidia a fost botezată de 
apostolul Pavel, se înalță astăzi o frumoasă biserică ortodoxă, zidită în stil bizantin. 
Clădirea este de fapt un baptisteriu, precum exista odinioară, în comunitatea creş- 
tină din Filipi. 


Interiorul bisericii este minunat împodobit cu mozaicuri, lucrări semnate de artistul 
grec Vlasios Tsotsonis. În domul cupolei centrale este înfăţişată scena cu Botezul 
Domnului. Interiorul bisericii este pavat cu marmură, iar vitraliile geamurilor sunt 
uimitoare. Pe podea, chiar lângă uşă, se află un mozaic care înfăţişează călătoriile 
misionare pe care le-a făcut Sfântul Pavel în Grecia. 

Biserica Ortodoxă Sfânta Lidia se află pe malul răului Gangitis, în apropierea 
oraşului antic Philippi (Filipi). In apele răului avea să săvârşească Sfântul apostol 


Pavel botezul Lidiei, o tânără evreică din Filippi. Lidia a fost prima creştină din 
Europa, acesta fiind primul botez săvârşit de apostolul Pavel. 


Lângă locul botezului Lidiei s-a înălţat biserica-baptisteriu Sfânta Lidia, clădită în 
stil bizantin, în formă de cruce cu un dom central. Cupola domului este pictată cu 
scena care prezintă Botezul Domnului. 


La intrarea în biserică, la interior, în dreptul portalului, pe podeaua din marmură se 
afla mozaicul reprezentând călătoriile misionare ale Sfântul Pavel în Grecia. 

pd Ferestrele baptisteriului sunt prevăzute cu vitralii. Pictura bisericii a fost efectuată Ar 
Jr de artistul grec Vlasios Tsotsonis. Locul botezului este marcat de un altar de piatră Îr 
alb prevăzut cu un crucifix şi o icoană a Sfintei Lidia, mărturia actului săvârşit 2 
acolo de Sfântul apostol Pavel. ir 








e Malul râului Gangitis este dalat cu piatră şi indică locul unde a călcat Pavel când a 
A botezat-o pe Lidia. 
Ai 
2 Biserica Ortodoxă o cinsteşte pe Sfânta Lidia drept una “întocmai cu apostolii” şi o 
7 prăznuieşte în ziua de 20 mai. 
A 
A Sursa: 
Îr http://www.portalturism.com/obiectiv-turistic/biserica-sf-lidia-grecia 

(Foto) Pelerin pe urmele Sfântului apostol Pavel - Baptisteriul Sfintei Lidia 
din Filipi, Grecia 


foto: Pr. Silviu Cluci 


„Pornind cu corabia de la Troa, am mers drept la Samotracia, iar a doua zi la Nea- 
poli, şi de acolo la Filipi, care este cea dintâi cetate a acestei părți a Macedoniei şi 
colonie romană. lar în această cetate am rămas câteva zile. Și în ziua sâmbetei am 
ieşit în afara porții, lângă râu, unde credeam că este loc de rugăciune și, șezând, 
vorbeam femeilor care se adunaseră. Şi o femeie, cu numele Lidia, vânzătoare de 
porfiră, din cetatea Tiatirelor, temătoare de Dumnezeu, asculta. Acesteia Dumne- 
zeu i-a deschis inima ca să ia aminte la cele grăite de Pavel. lar după ce s-a botezat 
ŞI ea şi casa ei, ne-a rugat, zicând: De m-aţi socotit că sunt credincioasă Domnului, 
intrând în casa mea, rămâneţi. Şi ne-a făcut să rămânem.” (Faptele Apostolilor 16, 
11-15) 

